text:
άδειας αλιείας για το εν λόγω σκάφος και αποτελεί προϋπόθεση για την έκδοση νέας άδειας αλιείας.
 7.4. Σε περίπτωση που δεν αλιευθεί η επιτρεπόμενη ποσότητα, τα τέλη που αντιστοιχούν στην επιτρεπόμενη ποσότητα δεν επιστρέφονται στον εφοπλιστή.
 7.5. Ωστόσο, σε περίπτωση που εφαρμόζονται τόσο το άρθρο 9 όσο και το άρθρο 11 του πρωτοκόλλου, και κατά συνέπεια ένα σκάφος δεν είναι σε θέση να αλιεύει κανένα μέρος των επιτρεπομένων αλιευμάτων για το ημερολογιακό έτος, ή σε περίπτωση που μια αίτηση για άδεια αλιείας δεν χορηγείται, η αρμόδια αρχή της Γροιλανδίας επιστρέφει πλήρως το τέλος άδειας στον εφοπλιστή, εντός 60 ημερολογιακών ημερών από την αίτηση επιστροφής.
 7.6. Δεν καταβάλλεται τέλος άδειας αλιείας για τα παρεμπίπτοντα αλιεύματα.
 8. Οι τιμές αναφοράς για τα είδη έχουν ως εξής:
 Είδος
 Τιμή ανά τόνο βάρους ζωντανών αλιευμάτων σε ευρώ
 Γάδος
 1 800
 Πελαγικά κοκκινόψαρα
 1 700
 Βενθοπελαγικά κοκκινόψαρα
 1 700
 Ιππόγλωσσα Γροιλανδίας
 4 375
 Γαρίδα της Αρκτικής
 3 240
 Καπελάνος
 190
 Γρεναδιέροι
 975
 Παρεμπίπτοντα αλιεύματα
 1 990
 ΚΕΦΑΛΑΙΟ III
 ΤΕΧΝΙΚΑ ΜΕΤΡΑ ΔΙΑΤΗΡΗΣΗΣ
 1. Η αρμόδια αρχή της Γροιλανδίας κοινοποιεί στην αρμόδια αρχή της ΕΕ, στην αγγλική γλώσσα και πριν από την προσωρινή εφαρμογή του πρωτοκόλλου, τα σχετικά μέρη της νομοθεσίας της Γροιλανδίας που αφορούν την παρακολούθηση, τον έλεγχο και την επιτήρηση καθώς και τα τεχνικά μέτρα διατήρησης.
 ΚΕΦΑΛΑΙΟ IV
 ΠΑΡΑΚΟΛΟΥΘΗΣΗ, ΕΛΕΓΧΟΣ ΚΑΙ ΕΠΙΤΗΡΗΣΗ
 Τμήμα 1
 Καταγραφή και αναφορά αλιευμάτων
 1. Με την επιφύλαξη των απαιτήσεων αναφοράς του ΚΠΑ του κράτους σημαίας, τα ενωσιακά σκάφη που επιτρέπεται να αλιεύουν στο πλαίσιο της συμφωνίας ανακοινώνουν τα αλιεύματά τους στην αρμόδια αρχή της Γροιλανδίας με τον ακόλουθο τρόπο, μέχρις ότου το ηλεκτρονικό σύστημα αναφοράς (ERS) αρχίσει να εφαρμόζεται από κοινού από τα δύο μέρη. Από την έναρξη ισχύος του, το ERS θα αντικαταστήσει τις διατάξεις που αφορούν την ηλεκτρονική αναφορά αλιευμάτων, στα τμήματα 1, 2 και 3.
 2. Οι πλοίαρχοι ενωσιακών αλιευτικών σκαφών που αλιεύουν στο πλαίσιο της παρούσας συμφωνίας καταγράφουν σε ημερολόγιο αλιείας για κάθε ταξίδι που ξεκινούν στην αλιευτική ζώνη της Γροιλανδίας, τις αλιευτικές τους δραστηριότητες, όπου αναφέρουν όλες τις ποσότητες για κάθε είδος που έχει αλιευθεί και διατηρείται επί του σκάφους ή έχει απορριφθεί, άνω των 50 kg ισοδύναμου βάρους του ζωντανού ιχθύος, σύμφωνα με το άρθρο 3 παράγραφος 4 του πρωτοκόλλου. Τα συναφή ημερολόγια πλοίου, ανάλογα με τα στοχευόμενα είδη και τα αλιευτικά εργαλεία, παρέχονται κατόπιν αιτήσεως από την αρμόδια αρχή της Γροιλανδίας και αποστέλλονται στον αντιπρόσωπο του σκάφους (πράκτορα) όπως αναφέρεται στο έντυπο αίτησης για την έκδοση άδειας αλιείας, όπως προβλέπεται στο προσάρτημα 1. Δείγμα κάθε τύπου ημερολογίου πλοίου πρέπει επίσης να υποβάλλεται στην αρμόδια αρχή της ΕΕ και στο αντίστοιχο ΚΠΑ του κράτους σημαίας. Στην περίπτωση κατά την οποία το υπόδειγμα ημερολογίου πλοίου τροποποιηθεί, η αρμόδια αρχή της ΕΕ και το αντίστοιχο ΚΠΑ του κράτους σημαίας ενημερώνονται αμέσως σχετικά με τις αλλαγές και εφοδιάζονται με νέες εκδόσεις.
 3. Το ημερολόγιο αλιείας συμπληρώνεται από τον πλοίαρχο ανά ανάσυρση και αναφέρονται όλα τα αλιεύματα και οι απορρίψεις που συνδέονται με κάθε ανάσυρση για κάθε ημέρα που το ενωσιακό αλιευτικό σκάφος αλιεύει στο πλαίσιο άδειας αλιείας


text:
που του έχει χορηγήσει η Γροιλανδία.
 4. Το ημερολόγιο αλιείας συμπληρώνεται ευανάγνωστα, με κεφαλαία γράμματα και υπογράφεται από τον πλοίαρχο.
 5. Η ακρίβεια των δεδομένων που καταγράφονται στο ημερολόγιο αλιείας και διαβιβάζονται αποτελεί ευθύνη του πλοιάρχου.
 6. Στο τέλος κάθε αλιευτικής εξόρμησης, αντίγραφο του ημερολογίου αλιείας αποστέλλεται στην αρμόδια αρχή της Γροιλανδίας, εντός 10 ημερών από τον κατάπλου σε λιμένα, είτε μέσω ταχυδρομείου, είτε μέσω ηλεκτρονικού ταχυδρομείου ή φαξ. Ο πλοίαρχος αποστέλλει επίσης αντίγραφο στο κράτος σημαίας.
 7. Ο πλοίαρχος, στο μέτρο του δυνατού, πρέπει επίσης να διαβιβάζει πρόσθετα δεδομένα εκφόρτωσης μετά την παραλαβή σχετικού αιτήματος από την αρμόδια αρχή της Γροιλανδίας.
 8. Σε περίπτωση που ενωσιακό σκάφος δεν έχει εκπληρώσει τις διατάξεις σχετικά με την αναφορά των αλιευμάτων, η αρμόδια αρχή της Γροιλανδίας έχει το δικαίωμα να αναστείλει την υφιστάμενη άδεια αλιείας έως ότου αρχίσουν να πληρούνται οι διατάξεις σχετικά με την αναφορά των αλιευμάτων. Σε περίπτωση επαναλαμβανόμενης παράβασης, η αρμόδια αρχή της Γροιλανδίας μπορεί να αρνηθεί την ανανέωση της άδειας αλιείας του σχετικού σκάφους. Η αρμόδια αρχή της ΕΕ και το κράτος σημαίας θα πρέπει να ενημερώνονται δεόντως.
 9. Τα δύο μέρη καταβάλλουν προσπάθειες να θέσουν σε εφαρμογή το συντομότερο δυνατόν ηλεκτρονικό σύστημα αναφοράς που αφορά τις αλιευτικές δραστηριότητες των ενωσιακών σκαφών στη ζώνη αλιείας της Γροιλανδίας, που θα υπόκεινται σε κοινή συμφωνία σχετικά με τις κατευθυντήριες γραμμές για τη διαχείριση και την εφαρμογή του. Το εν λόγω ηλεκτρονικό σύστημα αναφοράς θα επιτρέψει την ανταλλαγή δεδομένων που αφορούν (μη εξαντλητικός κατάλογος) στίγματα του σκάφους, στοιχεία που αφορούν τα αλιεύματα, τις αλιευτικές δραστηριότητες και τις άδειες αλιείας.
 10. Η αρμόδια αρχή της Γροιλανδίας ενημερώνει ετησίως την αρμόδια αρχή της ΕΕ για τα αλιεύματα στη ζώνη αλιείας της Γροιλανδίας από σκάφη τρίτων μερών, σχετικά με τις δυνατότητες αλιείας βάσει του πρωτοκόλλου και/ή κατόπιν αιτήματος από την αρμόδια αρχή της ΕΕ.
 Τμήμα 2
 Είσοδος στη ζώνη αλιείας και έξοδος από αυτή
 1. Ο πλοίαρχος ενός ενωσιακού σκάφους που αλιεύει στην αλιευτική ζώνη της Γροιλανδίας ή προτίθεται να εισέλθει στην αλιευτική ζώνη της Γροιλανδίας για σκοπούς αλιείας διαβιβάζει στην αρμόδια αρχή της Γροιλανδίας με ηλεκτρονικά μέσα, μέσω ηλεκτρονικού ταχυδρομείου ή φαξ, τις ακόλουθες εκθέσεις και ανακοινώσεις σύμφωνα με τις διατάξεις που περιγράφονται στη σχετική εθνική νομοθεσία στον τομέα της αλιείας (1):
 α)
 «αναγγελία άφιξης» στην αρμόδια αρχή της Γροιλανδίας, το αργότερο 5 ημέρες πριν από την άφιξη. Τυχόν μεταγενέστερες αλλαγές στην κοινοποίηση άφιξης πρέπει να αναφέρονται αμέσως στην αρμόδια αρχή της Γροιλανδίας·
 β)
 «αναγγελία δραστηριότητας» το νωρίτερο 24 ώρες και το αργότερο 12 ώρες πριν από την άφιξη·
 γ)
 «αναγγελία δραστηριότητας» — διαβιβάζεται από το αλιευτικό σκάφος πριν από την αναχώρηση από λιμένα για την αλιεία στην αλιευτική ζώνη της Γροιλανδίας, όπου βρίσκεται ο λιμένας, ή από θέση εκφόρτωσης στην επικράτειά της, με σκοπό τη συνέχιση της αλιευτικής δραστηριότητας (αναγγελία δραστηριότητας)·
 δ)
 «εβδομαδιαία αναφορά» — στον βαθμό που ένα αλιευτικό σκάφος είναι εν δράση, δηλαδή έχει προβεί σε αναγγελία δραστηριότητας και μέχρις ότου αναγγείλει τη λήξη της δραστηριότητας, οι αναφορές (εβδομαδιαίες αναφορές) υποβάλλονται κάθε Δευτέρα έως τις 10:00 ώρα UTC. Η πρώτη

type: contracts

jurisdiction: EU


text:
εβδομαδιαία αναφορά καλύπτει την περίοδο από την άφιξή του στην αλιευτική ζώνη της Γροιλανδίας ή την αναχώρηση από λιμένα εντός της αλιευτικής ζώνης της Γροιλανδίας, έως την Κυριακή που ακολουθεί, στις 24:00 ώρα UTC. Άλλες εβδομαδιαίες αναφορές καλύπτουν την περίοδο από τη Δευτέρα στις 00:00 ώρα UTC έως την Κυριακή 24:00 ώρα UTC. Όταν οι αλιευτικές δυνατότητες που κατανέμονται σε ένα σκάφος ή όταν το ίδιο το σύνολο επιτρεπόμενων αλιευμάτων της Γροιλανδίας που ορίζεται στο εκτελεστικό διάταγμα σχετικά με τις ποσοστώσεις πρόκειται να εξαντληθεί, η αρχή ελέγχου των αδειών αλιείας (GFLK) δικαιούται να ζητήσει από τα ενδιαφερόμενα σκάφη να στείλουν καθημερινές αναφορές που περιέχουν τις ίδιες πληροφορίες όπως και η εβδομαδιαία αναφορά. Στις περιπτώσεις αυτές, δεν πρέπει να προσκομίζονται εβδομαδιαίες αναφορές και αναφορές στίγματος·
 ε)
 «αναγγελία αναχώρησης» — τα αλιευτικά σκάφη που σχεδιάζουν να εγκαταλείψουν την αλιευτική ζώνη της Γροιλανδίας αποστέλλουν σχετική αναγγελία (αναγγελία αναχώρησης) το αργότερο 48 ώρες πριν·
 στ)
 «αναγγελία λήξης της δραστηριότητας» — πριν από την έξοδο από την αλιευτική ζώνη της Γροιλανδίας, το αλιευτικό σκάφος αποστέλλει σχετική αναγγελία (αναγγελία λήξης της δραστηριότητας)·
 ζ)
 «αναγγελία λήξης της δραστηριότητας» — πριν από την άφιξη σε λιμένα ή θέση εκφόρτωσης στην αλιευτική ζώνη της Γροιλανδίας, τα αλιευτικά σκάφη αποστέλλουν σχετική αναγγελία (αναγγελία λήξης της δραστηριότητας).
 Τμήμα 3
 Εκφόρτωση και μεταφόρτωση
 1. Ο πλοίαρχος ενωσιακού σκάφους, ή ο αντιπρόσωπος (πράκτορας), που επιθυμεί να εκφορτώσει ή να μεταφορτώσει σε λιμένα της Γροιλανδίας αλιεύματα που προέρχονται από την αλιευτική ζώνη της Γροιλανδίας, προβαίνει σε αναγγελία στην αρμόδια αρχή της Γροιλανδίας σύμφωνα με τις διατάξεις που περιγράφονται στη σχετική νομοθεσία περί αλιείας.
 2. Τουλάχιστον 72 ώρες πριν από τη μεταφόρτωση ή την εκφόρτωση γίνονται οι εξής κοινοποιήσεις:
 α)
 τα στοιχεία αναγνώρισης του παραδίδοντος αλιευτικού σκάφους·
 β)
 τον υποδεικνυόμενο λιμένα μεταφόρτωσης ή εκφόρτωσης, σύμφωνα με τον κατάλογο κωδικών λιμένα του FAO·
 γ)
 την προβλεπόμενη ημερομηνία και ώρα εκφόρτωσης ή μεταφόρτωσης·
 δ)
 την ποσότητα (που εκφράζεται σε χιλιόγραμμα βάρους του ζωντανού ιχθύος ή, ενδεχομένως, σε αριθμό ιχθύων) για κάθε είδος προς εκφόρτωση ή μεταφόρτωση (προσδιοριζόμενου βάσει του αντίστοιχου τριψήφιου κωδικού FAO),
 ε)
 τον προορισμό των αλιευμάτων μετά την εκφόρτωση ή τη μεταφόρτωση (εάν είναι γνωστός) δηλαδή αγορά, ιδιωτική κατανάλωση, λοιπά·
 στ)
 σε περίπτωση μεταφόρτωσης, τα στοιχεία αναγνώρισης του σκάφους και τον τύπο του παραλαμβάνοντος αλιευτικού σκάφους.
 3. Για τις εργασίες μεταφόρτωσης απαιτείται προηγούμενη άδεια της Γροιλανδίας προς τον πλοίαρχο ή τον εφοπλιστή του σκάφους, η οποία εκδίδεται εντός 24 ωρών από την προαναφερθείσα κοινοποίηση.
 4. Η ακρίβεια των δεδομένων που αφορούν τις δηλώσεις εκφόρτωσης και μεταφόρτωσης που καταγράφονται και διαβιβάζονται αποτελεί ευθύνη του πλοιάρχου και/ή του εκπροσώπου του.
 Τμήμα 4
 Σύστημα δορυφορικής παρακολούθησης των σκαφών (VMS)
 1. Μηνύματα στίγματος των σκαφών — σύστημα VMS
 1.1. Τα σκάφη της Ευρωπαϊκής Ένωσης που διαθέτουν άδεια αλιείας δυνάμει της συμφωνίας και δραστηριοποιούνται στην αλιευτική ζώνη της Γροιλανδίας, ή αλιεύουν τις ποσοστώσεις της Γροιλανδίας στα ύδατα της NEAFC (όπως περιγράφεται στο προσάρτημα 4), οφείλουν να είναι εξοπλισμένα με πλήρως λειτουργικό σύστημα παρακολούθησης μέσω δορυφόρου (σύστημα παρακολούθησης σκαφών — VMS) εγκατεστημένο επί του πλοίου και ικανό για συνεχή αυτόματη διαβίβαση


text:
της θέσης τους σε χερσαίο κέντρο παρακολούθησης αλιείας (ΚΠΑ) του οικείου κράτους σημαίας, τουλάχιστον μία φορά ανά ώρα.
 1.2. Το ΚΠΑ του κράτους σημαίας διαβιβάζει αυτομάτως τα μηνύματα γεωγραφικού στίγματος των εμπλεκομένων σκαφών στο ΚΠΑ της Γροιλανδίας.
 1.3. Εάν το σκάφος βρεθεί να αλιεύει στην αλιευτική ζώνη της Γροιλανδίας χωρίς σύστημα VMS που λειτουργεί άψογα, και οι διατάξεις που αναφέρονται στο σημείο 3 του παρόντος τμήματος δεν έχουν τηρηθεί, η αρχή της Γροιλανδίας δικαιούται να αναστείλει με άμεση ισχύ την αλιευτική άδεια του εν λόγω αλιευτικού σκάφους. Η αρμόδια αρχή της Γροιλανδίας ενημερώνει αμελλητί το ΚΠΑ του οικείου κράτους σημαίας. Η αρμόδια αρχή της ΕΕ και του κράτους σημαίας ενημερώνονται αμελλητί για την αναστολή των αδειών αλιείας.
 1.4. Κάθε μήνυμα που αφορά το γεωγραφικό στίγμα πρέπει να είναι διαμορφωμένο σύμφωνα με το προσάρτημα 3 και να περιλαμβάνει:
 α)
 τα στοιχεία αναγνώρισης του σκάφους·
 β)
 το πλέον πρόσφατο γεωγραφικό στίγμα του σκάφους (γεωγραφικό μήκος και πλάτος), με σφάλμα στίγματος κατώτερο των 500 μέτρων με ποσοστό ασφάλειας 99 %·
 γ)
 την ημερομηνία και την ώρα καταγραφής του στίγματος·
 δ)
 την ταχύτητα και την πορεία του σκάφους ανά πάσα στιγμή.
 1.5. Το πρώτο στίγμα που καταγράφεται μετά από την είσοδο στην αλιευτική ζώνη της Γροιλανδίας λαμβάνει τον κωδικό «ENT». Όλα τα επόμενα στίγματα λαμβάνουν τον κωδικό «POS», πλην του πρώτου στίγματος που καταγράφεται μετά από την έξοδο από την αλιευτική ζώνη της Γροιλανδίας, που λαμβάνει τον κωδικό «EXI».
 1.6. Το ΚΠΑ του κράτους σημαίας εξασφαλίζει την αυτόματη διαβίβαση και ενδεχομένως τη διά χειρός διαβίβαση των μηνυμάτων στίγματος. Τα μηνύματα στίγματος διαβιβάζονται, καταγράφονται και αποθηκεύονται με ασφαλή τρόπο και διατηρούνται για χρονικό διάστημα τριών ετών.
 2. Ακεραιότητα του VMS
 2.1. Το υλικό και το λογισμικό του VMS είναι απαραβίαστα, δηλαδή δεν επιτρέπουν την εισαγωγή ή εξαγωγή ψευδούς στίγματος και δεν παρέχουν τη δυνατότητα χειροκίνητου χειρισμού. Το σύστημα πρέπει να είναι πλήρως αυτόματο και να λειτουργεί συνεχώς ανεξάρτητα από τις περιβαλλοντικές συνθήκες. Απαγορεύεται η καταστροφή, βλάβη, διακοπή λειτουργίας της συσκευής δορυφορικού εντοπισμού ή η με κάθε τρόπο επέμβαση σε αυτήν. Ιδιαίτερα οι πλοίαρχοι εξασφαλίζουν ανά πάσα στιγμή ότι:
 α)
 Το σύστημα VMS του σκάφους τους λειτουργεί άψογα ανά πάσα στιγμή και ότι τα μηνύματα στίγματος διαβιβάζονται ορθά στο ΚΠΑ του κράτους σημαίας·
 β)
 τα δεδομένα δεν αλλοιώνονται με κανένα τρόπο·
 γ)
 η κεραία ή οι κεραίες και τα καλώδιά τους που συνδέονται με τις συσκευές δορυφορικού εντοπισμού δεν παρεμποδίζονται κατά κανένα τρόπο·
 δ)
 η πηγή τροφοδοσίας των συσκευών δορυφορικού εντοπισμού δεν διακόπτεται κατά κανέναν τρόπο· και
 ε)
 ο εξοπλισμός παρακολούθησης μέσω δορυφόρου δεν αφαιρείται από το σκάφος.
 2.2. Ο πλοίαρχος του αλιευτικού σκάφους που διαθέτει άδεια αλιείας θεωρείται υπεύθυνος για οιαδήποτε αποδεδειγμένη παραποίηση του συστήματος VMS του σκάφους με στόχο να επηρεαστεί η λειτουργία του ή να παραποιηθούν τα μηνύματα στίγματος. Τυχόν παραβάσεις επισύρουν τις ποινές που προβλέπει η κείμενη νομοθεσία του μέρους στα ύδατα του οποίου έλαβε χώρα η παραβίαση και σύμφωνα με τη νομοθεσία εν ισχύ του εν λόγω μέρους.
 3. Διαβίβαση μέσω του σκάφους σε περίπτωση βλάβης του συστήματος VMS
 3.1. Σε


text:
περίπτωση βλάβης του συστήματος VMS του σκάφους εντός της αλιευτικής ζώνης της Γροιλανδίας, επιδιορθώνεται ή αντικαθίσταται εντός προθεσμίας 30 ημερολογιακών ημερών, ύστερα από κοινοποίηση στο αντίστοιχο κράτος σημαίας. Οι αρχές της ΕΕ ενημερώνονται σχετικά το συντομότερο δυνατόν.
 3.2. Κατά τη διάρκεια της προαναφερόμενης περιόδου απαιτείται από το σκάφος να ξεκινά την αναφορά του στίγματός του με το χέρι, σύμφωνα με την παράγραφο 1.4 του παρόντος τμήματος, με άλλα μέσα διαθέσιμης επικοινωνίας, και συγκεκριμένα μέσω ηλεκτρονικού ταχυδρομείου, μέσω ασυρμάτου ή με φαξ στο ΚΠΑ του κράτους σημαίας. Η διαβίβαση αυτού του τύπου πραγματοποιείται τουλάχιστον ανά τετράωρο.
 3.3. Μετά την εκπνοή αυτής της προθεσμίας 30 ημερών, το σκάφος δεν επιτρέπεται πλέον να αλιεύει στην αλιευτική ζώνη της Γροιλανδίας.
 4. Ασφαλής κοινοποίηση των μηνυμάτων γεωγραφικού στίγματος μεταξύ ΚΠΑ
 4.1. Το ΚΠΑ του κράτους σημαίας διαβιβάζει αυτομάτως στο ΚΠΑ της Γροιλανδίας τα μηνύματα γεωγραφικού στίγματος των εμπλεκομένων σκαφών.
 4.2. Τα ΚΠΑ και των δύο μερών ανταλλάσσουν τα στοιχεία επικοινωνίας τους, π.χ. τις ηλεκτρονικές τους διευθύνσεις, φαξ, τηλέτυπο και τηλέφωνα, και ενημερώνονται αμοιβαία σχετικά με τυχόν μεταβολή τους.
 4.3. Με την επιφύλαξη της εφαρμογής μελλοντικών βελτιώσεων, η διαβίβαση των μηνυμάτων γεωγραφικού στίγματος μεταξύ των οικείων ΚΠΑ και των κρατών σημαίας πραγματοποιείται ηλεκτρονικά μέσω του πρωτοκόλλου HTTPS. Η ανταλλαγή των πιστοποιητικών πραγματοποιείται μεταξύ των αρχών της Γροιλανδίας και του οικείου ΚΠΑ του κράτους σημαίας.
 4.4. Τα δεδομένα παρακολούθησης του στίγματος που κοινοποιούνται στη Γροιλανδία σύμφωνα με την παρούσα συμφωνία δεν κοινοποιούνται σε καμία περίπτωση σε αρχές εκτός των αρχών ελέγχου και παρακολούθησης της αλιείας της Γροιλανδίας, κατά τρόπον ώστε να είναι δυνατή η αναγνώριση μεμονωμένων σκαφών.
 4.5. Με την επιφύλαξη της προηγούμενης παραγράφου, τα δεδομένα VMS είναι δυνατόν να χρησιμοποιούνται για επιστημονικούς σκοπούς ή για σκοπούς έρευνας υπό την προϋπόθεση ότι οι χρήστες δεν δημοσιεύουν τα εν λόγω δεδομένα, κατά τρόπον ώστε να είναι δυνατή η αναγνώριση μεμονωμένων σκαφών.
 5. Δυσλειτουργία του συστήματος επικοινωνίας
 5.1. Η αρμόδια αρχή της Γροιλανδίας και τα ΚΠΑ των κρατών σημαίας της ΕΕ βεβαιώνονται για τη συμβατότητα του ηλεκτρονικού εξοπλισμού τους και αλληλοενημερώνονται τάχιστα για τυχόν δυσλειτουργία στην επικοινωνία και στη λήψη μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατόν.
 5.2. Οι διακοπές της επικοινωνίας μεταξύ των ΚΠΑ δεν επηρεάζουν τις δραστηριότητες των σκαφών.
 5.3. Όλα τα μηνύματα που δεν έχουν διαβιβαστεί λόγω της διακοπής, διαβιβάζονται ευθύς μόλις αποκατασταθεί η επικοινωνία μεταξύ των σχετικών ΚΠΑ.
 6. Συντήρηση ενός ΚΠΑ
 6.1. Οι προγραμματισμένες εργασίες συντήρησης ενός ΚΠΑ (πρόγραμμα συντήρησης), οι οποίες ενδέχεται να επηρεάσουν την ανταλλαγή δεδομένων VMS πρέπει να κοινοποιούνται στο άλλο ΚΠΑ τουλάχιστον εβδομήντα δύο (72) ώρες πριν από την εκτέλεσή τους, ει δυνατόν με αναφορά της ημερομηνίας και της διάρκειας συντήρησης. Για τις μη προγραμματισμένες εργασίες συντήρησης, οι εν λόγω πληροφορίες αποστέλλονται το συντομότερο δυνατόν στο άλλο ΚΠΑ.
 6.2. Κατά τη διάρκεια της συντήρησης, η διαβίβαση των δεδομένων VMS μπορεί να αναβληθεί έως ότου το σύστημα τεθεί εκ νέου σε λειτουργία. Τα σχετικά δεδομένα VMS διαβιβάζονται αμέσως μετά το πέρας των εργασιών συντήρησης.
 6.3. Εάν οι εργασίες συντήρησης διαρκέσουν περισσότερες από εικοσιτέσσερις (24) ώρες, τα δεδομένα


text:
VMS διαβιβάζονται στο άλλο ΚΠΑ με τη χρήση ενός από τα αμοιβαία συμφωνηθέντα ηλεκτρονικά μέσα επικοινωνίας.
 6.4. Η Γροιλανδία ενημερώνει τις αρμόδιες υπηρεσίες παρακολούθησης, ελέγχου και επιτήρησης, ώστε να μην θεωρηθεί από το ΚΠΑ της Γροιλανδίας ότι τα ενωσιακά σκάφη παραβαίνουν τις υποχρεώσεις τους εξαιτίας της μη διαβίβασης των δεδομένων VMS λόγω εργασιών συντήρησης σε ένα ΚΠΑ.
 Τμήμα 5
 Επιθεώρηση εν πλω ή σε λιμένα
 1. Οι επιθεωρήσεις ενωσιακών σκαφών που διαθέτουν άδεια αλιείας πραγματοποιούνται στη ζώνη αλιείας ή σε λιμένες της Γροιλανδίας από σκάφη και επιθεωρητές της Γροιλανδίας με σαφή ταυτοποίηση, σύμφωνα με διεθνή σύμβαση.
 2. Πριν από την επιβίβασή του στο σκάφος, ο αρμόδιος επιθεωρητής προειδοποιεί το ενωσιακό σκάφος σχετικά με την απόφασή του για τη διενέργεια επιθεώρησης. Πριν από τη διεξαγωγή της επιθεώρησης, οι επιθεωρητές αλιείας οφείλουν να επιδείξουν τα στοιχεία της ταυτότητας και των καθηκόντων τους.
 3. Οι επιθεωρητές παραμένουν επί του ενωσιακού σκάφους μόνον όσο απαιτείται για την εκτέλεση των καθηκόντων που συνδέονται με την επιθεώρηση. Η επιθεώρηση διενεργείται κατά τρόπο ώστε να ελαχιστοποιείται ο αντίκτυπος τόσο για το σκάφος, όσο και για την αλιευτική του δραστηριότητα και το φορτίο του.
 4. Οι επιθεωρήσεις λιμένα διεξάγονται σύμφωνα με τα μέτρα που προβλέπει ο FAO και σύμφωνα με τυχόν μέτρα του συναφούς κράτους λιμένα των ΠΟΔΑ.
 5. Η αρμόδια αρχή της Γροιλανδίας μπορεί να επιτρέψει στην ΕΕ να παρατηρεί την επιθεώρηση.
 6. Ο πλοίαρχος του ενωσιακού σκάφους επιτρέπει και διευκολύνει την επιβίβαση στο σκάφος και το έργο των επιθεωρητών.
 7. Οι επιθεωρητές δεν παρεμποδίζουν τις επαφές μεταξύ του πλοιάρχου του ενωσιακού σκάφους και του κράτους σημαίας και/ή του εφοπλιστή. Οι πλοίαρχοι δεν υποχρεούνται να αποκαλύψουν εμπορικά ευαίσθητες πληροφορίες μέσω ανοικτών καναλιών ασυρμάτου.
 8. Μετά το πέρας κάθε επιθεώρησης οι επιθεωρητές συντάσσουν έκθεση επιθεώρησης. Ο πλοίαρχος του ενωσιακού σκάφους έχει το δικαίωμα να διατυπώσει σχόλια στην έκθεση επιθεώρησης. Η έκθεση επιθεώρησης υπογράφεται από τον επιθεωρητή ο οποίος συντάσσει την έκθεση και από τον πλοίαρχο του ενωσιακού σκάφους. Εάν ο πλοίαρχος αρνηθεί να υπογράψει, πρέπει να διευκρινίσει τους λόγους της άρνησης εγγράφως, ο δε επιθεωρητής σημειώνει την ένδειξη «άρνηση υπογραφής».
 9. Οι επιθεωρητές υποβάλλουν αντίγραφο της έκθεσης επιθεώρησης στον πλοίαρχο του ενωσιακού σκάφους πριν από την αναχώρησή τους από το σκάφος. Η αρμόδια αρχή της Γροιλανδίας αποστέλλει ηλεκτρονικό αντίγραφο της έκθεσης επιθεώρησης στην αρμόδια αρχή της ΕΕ και στο κράτος μέλος σημαίας εντός οκτώ ημερολογιακών ημερών από την επιθεώρηση, με την επιφύλαξη των διατάξεων που αναφέρονται στην παράγραφο 1 του τμήματος 7. Εφόσον αυτό κρίνεται σκόπιμο, οι εν λόγω πληροφορίες διαβιβάζονται και στις σχετικές περιφερειακές οργανώσεις διαχείρισης αλιείας (ΠΟΔΑ).
 Τμήμα 6
 Σύστημα παρατηρητών
 1. Οι αλιευτικές δραστηριότητες στην αλιευτική ζώνη της Γροιλανδίας υπόκεινται στο πρόγραμμα των παρατηρητών που προβλέπει η νομοθεσία της Γροιλανδίας. Οι πλοίαρχοι των ενωσιακών αλιευτικών σκαφών που διαθέτουν άδεια αλιείας εντός της αλιευτικής ζώνης της Γροιλανδίας συνεργάζονται με τις αρμόδιες αρχές της Γροιλανδίας για την επιβίβαση παρατηρητών επί του σκάφους.
 2. Ο μισθός και οι εισφορές κοινωνικής ασφάλισης του παρατηρητή βαρύνουν τις αρμόδιες αρχές της Γροιλανδίας.
 3. Ο παρατηρητής επιβιβάζεται σε λιμάνι το οποίο συμφωνείται


text:
μεταξύ της αρμόδιας αρχής της Γροιλανδίας και του εφοπλιστή. Σε περίπτωση που ο παρατηρητής δεν παρουσιαστεί για την επιβίβασή του εντός 3 ωρών από την προβλεπόμενη ημερομηνία και ώρα, ο εφοπλιστής απαλλάσσεται αυτόματα από την υποχρέωσή του να τον επιβιβάσει. Είναι συνεπώς ελεύθερος να εγκαταλείψει τον λιμένα και να ξεκινήσει τις αλιευτικές του δραστηριότητες.
 4. Καθ' όλη τη διάρκεια της παρουσίας του επί του σκάφους, ο παρατηρητής:
 α)
 λαμβάνει όλα τα απαραίτητα μέτρα ώστε να μην διακόψει ή εμποδίσει τις αλιευτικές δραστηριότητες,
 β)
 σέβεται τα αγαθά και τον εξοπλισμό του σκάφους, και
 γ)
 τηρεί τον εμπιστευτικό χαρακτήρα όλων των εγγράφων που ανήκουν στο εν λόγω σκάφος.
 5. Όταν βρίσκεται επί του σκάφους, ο παρατηρητής εκτελεί μόνον τα ακόλουθα καθήκοντα:
 α)
 επαληθεύει εγγραφές στο ημερολόγιο πλοίου και τη σύνθεση των αλιευμάτων ανά είδος, τις ποσότητες, το βάρος ζώντων και μεταποιημένων ιχθύων· και αναφορές ραδιοεπικοινωνίας και VMS·
 β)
 διατηρεί λεπτομερή αρχεία των καθημερινών δραστηριοτήτων του σκάφους, είτε είναι αλιευτικό είτε όχι·
 γ)
 για κάθε ανέλκυση, καταγράφει τον τύπο εργαλείου, το μέγεθος ματιών, τα εξαρτήματα στερέωσης, τα δεδομένα αλιευμάτων και αλιευτικής προσπάθειας, τις συντεταγμένες, το βάθος, τον χρόνο παραμονής του εργαλείου στο βυθό, τη σύνθεση των αλιευμάτων, τις απορρίψεις και τα αλιεύματα ιχθύων μεγέθους μικρότερου του κανονικού· και
 δ)
 παρακολουθεί τη λειτουργία του δορυφορικού συστήματος παρακολούθησης και υποβάλλει αναφορά σχετικά με κάθε διακοπή ή παρέμβαση σε αυτήν.
 6. Κάθε σκάφος παρέχει τροφή και κατάλυμα στον παρατηρητή, προδιαγραφών τουλάχιστον ίδιων με εκείνες που προβλέπονται για τους αξιωματικούς του σκάφους.
 7. Ο πλοίαρχος οφείλει να επεκτείνει την εν λόγω συνεργασία και βοήθεια που τυχόν απαιτούνται ώστε να είναι σε θέση ο παρατηρητής να εκπληρώσει τα καθήκοντά του. Η συνεργασία αυτή περιλαμβάνει την παροχή στον παρατηρητή της απαιτούμενης πρόσβασης για τα αλιεύματα που διατηρούνται επί του σκάφους, συμπεριλαμβανομένων και εκείνων που το σκάφος προτίθεται ενδεχομένως να απορρίψει.
 8. Τυχόν μετεπιβίβαση παρατηρητών αλιείας εν πλω πρέπει να διεξάγεται με το φως της ημέρας υπό ασφαλείς συνθήκες από έμπειρο προσωπικό και με την επιφύλαξη της πλήρους συναίνεσης του παρατηρητή και γενικά υπό τις καλύτερες συνθήκες ασφάλειας
 9. Σε περίπτωση μετεπιβίβασης εν πλω, ο πλοίαρχος του σκάφους συνεργάζεται πλήρως, ώστε να εξασφαλίζεται η ασφάλεια του παρατηρητή.
 10. Έκθεση του παρατηρητή
 10.1. Πριν από την αναχώρησή του από το σκάφος ο παρατηρητής υποβάλλει έκθεση σχετικά με τις παρατηρήσεις του στον πλοίαρχο του σκάφους. Ο πλοίαρχος του σκάφους έχει το δικαίωμα να διατυπώσει τις παρατηρήσεις του στην έκθεση του παρατηρητή. Η έκθεση υπογράφεται από τον παρατηρητή και από τον πλοίαρχο. Ο πλοίαρχος λαμβάνει αντίγραφο της έκθεσης του παρατηρητή.
 10.2. Εφόσον ζητηθεί από την αρμόδια αρχή της ΕΕ ή του κράτους μέλους σημαίας, αντίγραφο της έκθεσης του παρατηρητή διαβιβάζεται από την αρμόδια αρχή της Γροιλανδίας εντός 8 εργάσιμων ημερών.
 Τμήμα 7
 Παραβάσεις
 1. Χειρισμός των παραβάσεων
 1.1. Κάθε παράβαση που διαπράττεται εντός της αλιευτικής ζώνης της Γροιλανδίας από ενωσιακό σκάφος που διαθέτει άδεια αλιείας σύμφωνα με τις διατάξεις του παρόντος παραρτήματος, αναφέρεται σε έκθεση επιθεώρησης.
 1.2. Η υπογραφή της έκθεσης επιθεώρησης από τον πλοίαρχο δεν θίγει το δικαίωμα χρησιμοποίησης ένδικων μέσων από


text:
πλευράς του πλοιάρχου και/ή του εφοπλιστή σε σχέση με την καταγγελλόμενη παράβαση.
 1.3. Για κάθε παράβαση η οποία διαπράττεται στην αλιευτική ζώνη της Γροιλανδίας από ενωσιακό σκάφος που διαθέτει άδεια αλιείας σύμφωνα με τη συμφωνία, η κοινοποίηση της προσδιορισθείσας παράβασης και οι κυρώσεις που αυτή επισύρει στον πλοίαρχο ή στην αλιευτική εταιρεία αποστέλλονται απευθείας στους εφοπλιστές σύμφωνα με τις διαδικασίες που προβλέπονται στο ισχύον αλιευτικό δίκαιο της Γροιλανδίας.
 1.4. Αντίγραφο της έκθεσης επιθεώρησης και της κοινοποίησης παράβασης διαβιβάζεται από την αρμόδια αρχή της Γροιλανδίας στην αρμόδια αρχή της ΕΕ και στο κράτος μέλος σημαίας με ηλεκτρονικό ταχυδρομείο το συντομότερο δυνατόν.
 1.5. Όταν ο διακανονισμός της παράβασης προϋποθέτει δικαστική διαδικασία, πριν από την έναρξή της, και εφόσον η παράβαση δεν συνιστά εγκληματική πράξη, επιζητείται φιλικός διακανονισμός της εικαζόμενης παράβασης εντός 4 ημερών από την κοινοποίηση της παράβασης. Εάν δεν είναι δυνατός ο φιλικός διακανονισμός, κινείται η δικαστική διαδικασία.
 2. Παύση δραστηριοτήτων σκάφους
 2.1. Η Γροιλανδία κοινοποιεί αμέσως στην αρμόδια αρχή της ΕΕ και στο κράτος σημαίας τυχόν κράτηση ενωσιακού αλιευτικού σκάφους το οποίο διαθέτει αλιευτική άδεια δυνάμει της συμφωνίας. Η εν λόγω κοινοποίηση αναφέρει τους λόγους για την κράτηση και συνοδεύεται από αποδεικτικά στοιχεία ως προς την καταγγελλόμενη παράβαση.
 2.2. Πριν από τη λήψη κάθε άλλου μέτρου κατά του ενωσιακού σκάφους που κρατείται, του πλοιάρχου, του πληρώματος ή του φορτίου, πλην των μέτρων που αποσκοπούν στην προστασία των αποδεικτικών στοιχείων, η Γροιλανδία ορίζει ανακριτή και να οργανώνει, κατόπιν αιτήματος της αρχής της ΕΕ, εντός προθεσμίας μιας εργάσιμης ημέρας από την κοινοποίηση, ενημερωτική συνάντηση σχετικά με τους λόγους της κράτησης του σκάφους. Στην εν λόγω συνάντηση μπορεί να συμμετέχει ένας εκπρόσωπος του κράτους σημαίας και του εφοπλιστή του σκάφους.
 3. Κυρώσεις για παραβάσεις
 3.1. Η επιβολή ποινών για κάθε καταγγελλόμενη παράβαση καθορίζεται από τη Γροιλανδία σύμφωνα με την κείμενη εθνική νομοθεσία.
 3.2. Σε περίπτωση φιλικού διακανονισμού, κάθε χρηματική ποινή που πρέπει να καταβληθεί καθορίζεται με παραπομπή στην εθνική νομοθεσία της Γροιλανδίας.
 4. Δικαστική διαδικασία — τραπεζική εγγύηση
 4.1. Σε περίπτωση που δεν είναι εφικτός ο φιλικός διακανονισμός, και η παράβαση παραπέμπεται ενώπιον αρμόδιου δικαστικού οργάνου, ο εφοπλιστής του ενωσιακού αλιευτικού σκάφους που έχει διαπράξει παράβαση καταθέτει τραπεζική εγγύηση σε τράπεζα που υποδεικνύεται από την αρμόδια αρχή της Γροιλανδίας, της οποίας το ύψος, που καθορίζει η αρμόδια αρχή της Γροιλανδίας, καλύπτει τις δαπάνες που συνδέονται με την κράτηση του ενωσιακού αλιευτικού σκάφους, το εκτιμώμενο πρόστιμο και τυχόν αντισταθμιστική αποζημίωση. Η τραπεζική εγγύηση παραμένει δεσμευμένη έως την ολοκλήρωση της δικαστικής διαδικασίας. Ωστόσο, εάν εκκρεμεί δικαστική διαδικασία για περισσότερα από 4 χρόνια, η αρμόδια αρχή της Γροιλανδίας πρέπει να ενημερώνει τακτικά την αρμόδια αρχή της ΕΕ και το κράτος σημαίας σχετικά με τις ενέργειες που έχουν αναληφθεί για την ολοκλήρωση της νομικής διαδικασίας.
 4.2. Η τραπεζική εγγύηση αποδεσμεύεται και επιστρέφεται απευθείας στον εφοπλιστή μετά από την έκδοση της απόφασης:
 α)
 εις το ακέραιο, σε περίπτωση που δεν έχουν επιβληθεί ποινές·
 β)
 στο ύψος του υπολοίπου, εφόσον η ποινή συνεπάγεται πρόστιμο κατώτερο από το ύψος της τραπεζικής εγγύησης.
 4.3. Οι δικαστικές διαδικασίες ξεκινούν το συντομότερο δυνατόν


text:
σύμφωνα με την εθνική νομοθεσία.
 4.4. Η Γροιλανδία ενημερώνει την ΕΕ σχετικά με τα αποτελέσματα της δικαστικής διαδικασίας εντός προθεσμίας 14 ημερών μετά από την έκδοση απόφασης.
 5. Απελευθέρωση του σκάφους και του πληρώματος
 5.1. Το ενωσιακό αλιευτικό σκάφος επιτρέπεται να εγκαταλείψει τον λιμένα και να συνεχίσει να αλιεύει μόλις κατατεθεί η τραπεζική εγγύηση ή καταβληθεί το ποσό της ποινής ή πληρούνται οι υποχρεώσεις που απορρέουν από τον φιλικό διακανονισμό.
 ΚΕΦΑΛΑΙΟ V
 ΠΡΟΣΩΡΙΝΕΣ ΚΟΙΝΟΠΡΑΞΙΕΣ
 Τμήμα 1
 Μέθοδος και κριτήρια αξιολόγησης σχεδίων για προσωρινές κοινοπραξίες και κοινές επιχειρήσεις
 1. Η Γροιλανδία ενημερώνει αμελλητί την αρμόδια αρχή της ΕΕ εφόσον προκύψουν δυνατότητες για προσωρινές κοινοπραξίες επιχειρήσεων ή για κοινές επιχειρήσεις με εταιρείες της Γροιλανδίας. Η αρμόδια αρχή της ΕΕ ενημερώνει δεόντως όλα τα κράτη μέλη της ΕΕ. Σε περίπτωση κοινής επιχείρησης, τα σχέδια θα πρέπει να υποβάλλονται και να αξιολογούνται σύμφωνα με τις διατάξεις του παρόντος κεφαλαίου.
 2. Κατ' εφαρμογή του άρθρου 10 στοιχείο στ) της συμφωνίας, η ΕΕ υποβάλλει στη Γροιλανδία το συντομότερο δυνατόν και, σε κάθε περίπτωση όχι αργότερα από 10 εργάσιμες ημέρες πριν από τη συνεδρίαση της μεικτής επιτροπής, τον τεχνικό φάκελο για το(τα) σχέδιο(-α) με σκοπό την ίδρυση προσωρινών κοινοπραξιών και κοινών επιχειρήσεων, στις οποίες θα συμμετέχουν επιχειρήσεις της ΕΕ. Τα σχέδια υποβάλλονται στην αρμόδια αρχή της ΕΕ μέσω των αρχών του ή των ενδιαφερόμενων κρατών μελών της ΕΕ.
 3. Η μεικτή επιτροπή πρέπει κατά προτεραιότητα να ενθαρρύνει την πλήρη χρησιμοποίηση από τα ενωσιακά σκάφη των ενδεικτικών ποσοστώσεων για τα είδη που παρατίθενται στο άρθρο 3 παράγραφος 1 του πρωτοκόλλου. Δεν θα ληφθούν υπόψη σχέδια για προσωρινές κοινοπραξίες επιχειρήσεων ή κοινές επιχειρήσεις για το ίδιο είδος και για το ίδιο ημερολογιακό έτος, όσον αφορά είδη για τα οποία η μεικτή επιτροπή έχει συμφωνήσει χωρίς να βασίζεται σε επιστημονική γνωμοδότηση για ετήσιες αλιευτικές δυνατότητες, χαμηλότερες από αυτές που αναφέρονται στο άρθρο 3 παράγραφος 1 του πρωτοκόλλου.
 4. Η μεικτή επιτροπή αξιολογεί τα σχέδια, σύμφωνα με τα εξής κριτήρια:
 α)
 είδη-στόχοι και αλιευτική(-ές) ζώνη(-ες)·
 β)
 η κατάσταση του(των) αποθέματος(-ων) πρέπει να βασίζεται στις βέλτιστες διαθέσιμες επιστημονικές γνωμοδοτήσεις και στην προληπτική προσέγγιση·
 γ)
 λεπτομέρειες που αφορούν το(τα) σκάφος(-η) και τεχνολογία κατάλληλη για τις προτεινόμενες αλιευτικές δραστηριότητες·
 δ)
 στην περίπτωση προσωρινών κοινοπραξιών συνολική διάρκεια καθώς και διάρκεια των αλιευτικών δραστηριοτήτων· και
 ε)
 προηγούμενη εμπειρία του εφοπλιστή της ΕΕ και του εταίρου από την Γροιλανδία στον τομέα της αλιείας.
 5. Η μεικτή επιτροπή εκδίδει γνώμη σχετικά με τα σχέδια μετά την αξιολόγηση που προβλέπεται στην παράγραφο 3.
 6. Όσον αφορά τα είδη που απαριθμούνται στο άρθρο 3 παράγραφος 1 του πρωτοκόλλου, τα αλιεύματα που αλιεύονται από ενωσιακά σκάφη στο πλαίσιο προσωρινών κοινοπραξιών και κοινών επιχειρήσεων δεν θίγουν τις υφιστάμενες ρυθμίσεις για τον επιμερισμό μεταξύ των κρατών μελών της ΕΕ.
 Τμήμα 2
 Οροι σχετικά με την πρόσβαση Στο πλαίσιο προσωρινών κοινοπραξιών επιχειρήσεων
 1. Άδειες αλιείας
 1.1. Σε περίπτωση προσωρινών κοινοπραξιών επιχειρήσεων, εφόσον ένα σχέδιο έχει λάβει ευνοϊκή γνώμη από τη μεικτή επιτροπή, τα σχετικά ενωσιακά σκάφη υποβάλλουν αίτηση για αλιευτική άδεια σύμφωνα με τις διατάξεις του κεφαλαίου II. Στην αίτηση αυτή πρέπει να αναφέρεται


text:
σαφώς ότι αφορά προσωρινές κοινοπραξίες επιχειρήσεων.
 1.2. Η άδεια αλιείας εκδίδεται για τη διάρκεια της προσωρινής κοινοπραξίας, αλλά σε κάθε περίπτωση για διάρκεια που δεν υπερβαίνει το ημερολογιακό έτος.
 1.3. Στην άδεια αλιείας πρέπει να αναφέρεται σαφώς ότι τα αλιεύματα θα πραγματοποιηθούν στο πλαίσιο αλιευτικών δυνατοτήτων που έχουν χορηγηθεί από τις αρχές της Γροιλανδίας, εντός των αντίστοιχων TAC της Γροιλανδίας αλλά εκτός των αλιευτικών δυνατοτήτων σύμφωνα με το άρθρο 3 παράγραφος 1 του πρωτοκόλλου.
 2. Αντικατάσταση σκαφών
 2.1. Ενωσιακό σκάφος που ασκεί δραστηριότητες στο πλαίσιο προσωρινής κοινοπραξίας μπορεί να αντικαθίσταται από άλλο ενωσιακό σκάφος παρόμοιας χωρητικότητας και τεχνικών προδιαγραφών, μόνον εφόσον τούτο δικαιολογείται δεόντως και κατόπιν συμφωνίας των μερών.
 ΚΕΦΑΛΑΙΟ VI
 ΠΕΙΡΑΜΑΤΙΚΗ ΑΛΙΕΙΑ
 1. Κατ' εφαρμογή του άρθρου 9 και του άρθρου 10 στοιχείο ζ) της συμφωνίας, εφόσον έχει εκδηλωθεί ενδιαφέρον στη Γροιλανδία από την αρμόδια αρχή της ΕΕ για τη συμμετοχή σε πειραματική αλιεία σχετικά με τα είδη και τα αποθέματα που δεν απαριθμούνται στο άρθρο 3 παράγραφος 1 του πρωτοκόλλου:
 1.1. Η αρμόδια αρχή της ΕΕ υποβάλλει στη Γροιλανδία το αργότερο 15 ημέρες πριν από τη συνεδρίαση της μεικτής επιτροπής τεχνικό(-ούς) φάκελο(-ους) που καθορίζει(-ουν):
 α)
 το(τα) στοχευόμενο(-α) είδος(-η)·
 β)
 πρόταση για τις τεχνικές παραμέτρους της εξόρμησης (τεχνολογία που θα χρησιμοποιηθεί για τη λειτουργία, τη διάρκεια, τις αλιευτικές ζώνες κ.λπ.)· και
 γ)
 τα αναμενόμενα οφέλη για την επιστημονική έρευνα και την ανάπτυξη του αλιευτικού τομέα που θα προκύψουν από τη συμμετοχή της ΕΕ στο πλαίσιο της εξόρμησης πειραματικής αλιείας.
 1.2. Η Γροιλανδία ενημερώνει τη μεικτή επιτροπή σχετικά με:
 α)
 τις λεπτομέρειες και τους όρους των συναφών εξορμήσεων πειραματικής αλιείας που διεξάγονται από εγχώρια σκάφη και από σκάφη τρίτων χωρών·
 β)
 τα αποτελέσματα τυχόν προηγούμενων πειραματικών εξορμήσεων για το ίδιο είδος· και
 γ)
 υφιστάμενες πληροφορίες, επιστημονικές και μη.
 2. Η μεικτή επιτροπή αξιολογεί τον(τους) τεχνικό(-ούς) φάκελο(-ους), λαμβάνοντας δεόντως υπόψη τις βέλτιστες διαθέσιμες επιστημονικές γνωμοδοτήσεις και την προληπτική προσέγγιση.
 3. Σε περίπτωση θετικής γνωμοδότησης από τη μεικτή επιτροπή σχετικά με τη συμμετοχή της ΕΕ, την εμβέλειά της και τις τεχνικές παραμέτρους των εξορμήσεων πειραματικής αλιείας, τα ενωσιακά σκάφη υποβάλλουν αιτήσεις για άδειες αλιείας σύμφωνα με τις διατάξεις του κεφαλαίου II. Η διάρκεια ισχύος της άδειας αλιείας δεν δύναται να υπερβαίνει το τέλος του ημερολογιακού έτους.
 4. Όλες οι διατάξεις του κεφαλαίου ΙV εφαρμόζονται για τα ενωσιακά σκάφη που ασκούν πειραματική αλιεία.
 5. Με την επιφύλαξη της παραγράφου 4, κατά τη διάρκεια εξόρμησης πειραματικής αλιείας στη θάλασσα, τα σχετικά ενωσιακά σκάφη:
 α)
 προαναγγέλλουν στην αρμόδια αρχή της Γροιλανδίας την έναρξη της εξόρμησης και υποβάλλουν δήλωση αλιευμάτων επί του σκάφους πριν από την έναρξη της πειραματικής αλιείας·
 β)
 υποβάλλουν στο Ινστιτούτο Φυσικών Πόρων της Γροιλανδίας, στην αρμόδια αρχή της Γροιλανδίας και στην Ευρωπαϊκή Επιτροπή εβδομαδιαία έκθεση για τα αλιεύματα ανά ημέρα και ανά ανάσυρση δικτύων, συμπεριλαμβανομένης της περιγραφής των τεχνικών παραμέτρων της εξόρμησης πειραματικής αλιείας (στίγμα, βάθος, ημερομηνία και ώρα, αλιεύματα και άλλες παρατηρήσεις ή σχόλια)·
 γ)
 εξασφαλίζουν την παρουσία Γροιλανδού επιστημονικού παρατηρητή ή παρατηρητή που έχει επιλεγεί από την αρμόδια αρχή της Γροιλανδίας επί του σκάφους. Αποστολή του παρατηρητή είναι να συλλέγει


text:
επιστημονικές πληροφορίες από τα αλιεύματα και να λαμβάνει δείγματα αλιευμάτων. Ο παρατηρητής απολαύει μεταχείρισης αξιωματικού του πλοίου και ο εφοπλιστής καλύπτει τα έξοδα διαβίωσης του παρατηρητή κατά την παραμονή του στο σκάφος. Η απόφαση σχετικά με το χρόνο επιβίβασης του παρατηρητή επί του σκάφους, τη διάρκεια της παραμονής του, τον λιμένα επιβίβασης και αποβίβασης, καθορίζονται κατόπιν συμφωνίας με τις αρχές της Γροιλανδίας· και
 δ)
 αναγγέλλουν στην αρμόδια αρχή της Γροιλανδίας το τέλος της εξόρμησης πειραματικής αλιείας και υποβάλλουν τα σκάφη σε επιθεώρηση πριν από την αναχώρηση από τη ζώνη αλιείας της Γροιλανδίας εάν το ζητήσει η αρμόδια αρχή της Γροιλανδίας.
 6. Τα αλιεύματα, τα οποία αλιεύονται κατά τη διάρκεια της εξόρμησης πειραματικής εξόρμησης, παραμένουν στην κυριότητα του εφοπλιστή.
 7. Η αρμόδια αρχή της Γροιλανδίας ορίζει έναν υπεύθυνο επικοινωνίας, ο οποίος είναι υπεύθυνος για την αντιμετώπιση των τυχόν απρόβλεπτων προβλημάτων που θα μπορούσαν να παρακωλύσουν την εξέλιξη της πειραματικής αλιείας.
 8. Με βάση τις συστάσεις των σχετικών επιστημονικών συμβουλευτικών φορέων, η Γροιλανδία μπορεί να ζητήσει την εφαρμογή μέτρων διατήρησης και διαχείρισης για την πειραματική αλιεία, συμπεριλαμβανομένων των περιόδων και ζωνών απαγόρευσης.
 (1) Εκτελεστικό διάταγμα 18 της 9ης Δεκεμβρίου 2010 της αυτοδιοίκησης της Γροιλανδίας για την επιτήρηση της αλιείας ανοικτής θαλάσσης.
 Προσαρτήματα στο παρόν παράρτημα
 Προσάρτημα 1 —
 Έντυπο αίτησης για την έκδοση άδειας αλιείας
 Προσάρτημα 2 —
 Στοιχεία επικοινωνίας των αρμόδιων αρχών της Γροιλανδίας
 Προσάρτημα 3 —
 Μορφή των δεδομένων VMS
 Προσάρτημα 4 —
 Καθεστώς ευελιξίας όσον αφορά την πελαγική αλιεία κοκκινόψαρου μεταξύ των υδάτων της Γροιλανδίας και της NEAFC
 Προσάρτημα 1
 Έντυπο αίτησης για την έκδοση άδειας αλιείας στην αλιευτική ζώνη της Γροιλανδίας
 1
 Κράτος σημαίας
 2
 Όνομα σκάφους
 3
 Αριθμός Μητρώου Στόλου της ΕΕ
 4
 Εξωτερικά γράμματα και αριθμοί αναγνώρισης
 5
 Λιμένας νηολόγησης
 6
 Διεθνές διακριτικό κλήσεως ασυρμάτου (IRCS)
 7
 Αριθμός Inmarsat (τηλέφωνο, τηλέτυπο, ηλεκτρονικό ταχυδρομείο) (1)
 8
 Έτος ναυπήγησης
 9
 Αριθμός IMO (εάν υπάρχει)
 10
 Τύπος σκάφους
 11
 Τύπος αλιευτικού εργαλείου
 12
 Είδη που αποτελούν στόχο της αλιείας + ποσότητα
 13
 Περιοχή αλιείας (ICES/NAFO)
 14
 Χρονική διάρκεια άδειας αλιείας
 15
 Εφοπλιστές, διεύθυνση φυσικού ή νομικού προσώπου, τηλέφωνο, τηλέτυπο, ηλεκτρονικό ταχυδρομείο
 16
 Διαχειριστής του σκάφους, διεύθυνση φυσικού ή νομικού προσώπου, τηλέφωνο, τηλέτυπο, ηλεκτρονικό ταχυδρομείο
 17
 Όνομα πλοιάρχου
 18
 Αριθμός μελών πληρώματος
 19
 Ισχύς μηχανής (KW)
 20
 Ολικό μήκος (L.O.A.)
 21
 Χωρητικότητα σε GT
 22
 Ικανότητα κατάψυξης σε τόνους ανά ημέρα
 23
 Εκπρόσωπος (πράκτορας), όνομα και διεύθυνση
 24
 Διεύθυνση στην οποία πρέπει να ταχυδρομηθεί η αίτηση άδειας αλιείας
 European Commission, Directorate General for Maritime Affairs and Fisheries, Rue de la Loi 200, B-1049 Brussels, Φαξ +32 2 2962338, ηλ. ταχυδρ. Mare-licences@ec.europa.eu
 (1) Μπορεί να διαβιβαστεί μετά την έγκριση της αίτησης.
 Προσάρτημα 2
 Στοιχεία επικοινωνίας των αρμόδιων αρχών της Γροιλανδίας
 Διαβίβαση αναφορών και ανακοινώσεων
 Οι αναφορές και οι ανακοινώσεις που υποβάλλονται σύμφωνα με το κεφάλαιο IV τμήματα 1, 2 και 3, υποβάλλονται στη γροιλανδική, δανική ή αγγλική γλώσσα.
 —
 Οι ανακοινώσεις διαβιβάζονται από παράκτιο ασύρματο, φαξ ή ηλεκτρονικό ταχυδρομείο στην Αρχή ελέγχου αδειών αλιείας της Γροιλανδίας (GFKL) και στην Αρκτική διοίκηση (AKO):
 1.
 GFLK, αριθ. τηλ. +299 34 50 00, αριθ.


text:
φαξ +299 34 63 60,
 Ηλ. ταχυδρ.: GFLK@NANOQ.GL·
 2.
 AKO, αριθ. τηλ. +299 364000, αριθ. φαξ +299 364099,
 Ηλ. ταχυδρ.: AKO-COMMCEN@MIL.DK
 —
 Τα ημερολόγια αλιείας πρέπει να αποστέλλονται στην ακόλουθη διεύθυνση:
 Greenland Fishing Licence Control Authority [Αρχή ελέγχου αδειών αλιείας της Γροιλανδίας (GFKL)]
 P.O.Box 501, 3900 Nuuk, Greenland.
 Αίτηση για την έκδοση άδειας αλιείας
 Η αίτηση για την έκδοση αδειών αλιείας και λοιπών αδειών πρέπει να κοινοποιείται στον αριθ. φαξ του Υπουργείου Αλιείας, Θήρας και Γεωργίας: +299 346355 ή στη διεύθυνση ηλεκτρονικού ταχυδρομείου: APNN@NANOQ.GL
 Προσάρτημα 3
 Μορφή δεδομένων VMS
 Μορφότυπος για τη διαβίβαση μηνυμάτων VMS στο ΚΠΑ του άλλου μέρους
 1)
 Μήνυμα «ΕΙΣΟΔΟΣ» («ENTRY»)
 Στοιχείο δεδομένου:
 Πεδίο Κωδικός:
 Υποχρεωτικό/Προαιρετικό
 Παρατηρήσεις:
 Αρχή εγγραφής
 SR
 M
 Στοιχεία συστήματος· δηλώνει την αρχή της εγγραφής
 Διεύθυνση
 AD
 M
 Στοιχεία μηνύματος· τριψήφιος αλφαβητικός κωδικός ISO της χώρας παραλήπτη
 Από
 FR
 M
 Στοιχεία μηνύματος· τριψήφιος αλφαβητικός κωδικός ISO της χώρας αποστολέα
 Αριθμός εγγραφής
 RN
 O
 Στοιχεία μηνύματος· αύξων αριθμός καταχώρησης για το αντίστοιχο έτος
 Ημ/νία εγγραφής
 RD
 O
 Στοιχεία μηνύματος· ημερομηνία διαβίβασης
 Ώρα εγγραφής
 RT
 O
 Στοιχεία μηνύματος· χρόνος διαβίβασης
 Τύπος μηνύματος
 TM
 M
 Στοιχεία μηνύματος· τύπος μηνύματος, «ENT»
 Διακριτικό κλήσεως ασυρμάτου
 RC
 M
 Στοιχεία σκάφους· διεθνές διακριτικό κλήσεως ασυρμάτου του σκάφους
 Εσωτερικός αριθμός
 Αριθ.
 IR
 M
 Στοιχεία σκάφους: αποκλειστικός αριθμός σκάφους συμβαλλόμενου μέρους ως τριψήφιος αλφαβητικός κωδικός ISO του κράτους σημαίας ακολουθούμενος από έναν αριθμό
 Εξωτερικός αριθμός νηολογίου
 XR
 O
 Στοιχεία σκάφους· πλευρικός αριθμός του σκάφους
 Γεωγραφικό πλάτος
 LT
 M
 Στοιχεία στίγματος· στίγμα ± 99.999 (WGS-84)
 Γεωγραφικό μήκος
 LG
 M
 Στοιχεία στίγματος· στίγμα ± 999.999 (WGS-84)
 Ταχύτητα
 SP
 M
 Στοιχεία στίγματος· Ταχύτητα του σκάφους σε δεκάδες κόμβων
 Πορεία
 CO
 M
 Στοιχεία στίγματος· Πορεία του σκάφους σε κλίμακα 360°
 Ημερομηνία
 DA
 M
 Στοιχεία στίγματος· ημερομηνία καταγραφής του στίγματος UTC (ΕΕΕΕΜΜΗΗ)
 Ώρα
 TI
 M
 Στοιχεία στίγματος· ώρα καταγραφής του στίγματος UTC (ΩΩΛΛ)
 Τέλος εγγραφής
 ER
 M
 Στοιχεία συστήματος· υποδηλώνει το τέλος της καταχώρησης
 2)
 Μήνυμα/αναφορά «ΣΤΙΓΜΑ» («POSITION»)
 Στοιχείο δεδομένου:
 Πεδίο Κωδικός:
 Υποχρεωτικό/Προαιρετικό
 Παρατηρήσεις:
 Αρχή εγγραφής
 SR
 M
 Στοιχεία συστήματος· δηλώνει την αρχή της εγγραφής
 Διεύθυνση
 AD
 M
 Στοιχεία μηνύματος· τριψήφιος αλφαβητικός κωδικός ISO της χώρας παραλήπτη
 Από
 FR
 M
 Στοιχεία μηνύματος· τριψήφιος αλφαβητικός κωδικός ISO της χώρας αποστολέα
 Αριθμός εγγραφής
 RN
 O
 Στοιχεία μηνύματος· αύξων αριθμός καταχώρησης για το αντίστοιχο έτος
 Ημ/νία εγγραφής
 RD
 O
 Στοιχεία μηνύματος· ημερομηνία διαβίβασης
 Ώρα εγγραφής
 RT
 O
 Στοιχεία μηνύματος· χρόνος διαβίβασης
 Τύπος μηνύματος
 TM
 M
 Στοιχεία μηνύματος· τύπος μηνύματος, «POS» (1)
 Διακριτικό κλήσεως ασυρμάτου
 RC
 M
 Στοιχεία σκάφους· διεθνές διακριτικό κλήσεως ασυρμάτου του σκάφους
 Εσωτερικός αριθμός
 Αριθ.
 IR
 M
 Στοιχεία σκάφους: αποκλειστικός αριθμός σκάφους συμβαλλόμενου μέρους ως τριψήφιος αλφαβητικός κωδικός ISO του κράτους σημαίας ακολουθούμενος από έναν αριθμό
 Εξωτερικός αριθμός νηολογίου
 XR
 O
 Στοιχεία σκάφους· πλευρικός αριθμός του σκάφους
 Γεωγραφικό πλάτος
 LT
 M
 Στοιχεία στίγματος· στίγμα ± 99.999 (WGS-84)
 Γεωγραφικό μήκος
 LG
 M
 Στοιχεία στίγματος· στίγμα ± 999.999 (WGS-84)
 Δραστηριότητα
 AC
 O (2)
 Στοιχεία στίγματος· «ANC» που δείχνει κατάσταση περιορισμένων αναφορών
 Ταχύτητα
 SP
 M
 Στοιχεία στίγματος· Ταχύτητα του σκάφους σε δεκάδες κόμβων
 Πορεία
 CO
 M
 Στοιχεία στίγματος· Πορεία του σκάφους σε κλίμακα 360°
 Ημερομηνία
 DA
 M
 Στοιχεία στίγματος· ημερομηνία καταγραφής του


text:
στίγματος UTC (ΕΕΕΕΜΜΗΗ)
 Ώρα
 TI
 M
 Στοιχεία στίγματος· ώρα καταγραφής του στίγματος UTC (ΩΩΛΛ)
 Τέλος εγγραφής
 ER
 M
 Στοιχεία συστήματος· υποδηλώνει το τέλος της καταχώρησης
 3)
 Μήνυμα «ΕΞΟΔΟΣ» («EXIT»)
 Στοιχείο δεδομένου:
 Πεδίο Κωδικός:
 Υποχρεωτικό/Προαιρετικό
 Παρατηρήσεις:
 Αρχή εγγραφής
 SR
 M
 Στοιχεία συστήματος· δηλώνει την αρχή της εγγραφής
 Διεύθυνση
 AD
 M
 Στοιχεία μηνύματος· τριψήφιος αλφαβητικός κωδικός ISO της χώρας παραλήπτη
 Από
 FR
 M
 Στοιχεία μηνύματος· τριψήφιος αλφαβητικός κωδικός ISO της χώρας αποστολέα
 Αριθμός εγγραφής
 RN
 O
 Στοιχεία μηνύματος· αύξων αριθμός καταχώρησης για το αντίστοιχο έτος
 Ημ/νία εγγραφής
 RD
 O
 Στοιχεία μηνύματος· ημερομηνία διαβίβασης
 Ώρα εγγραφής
 RT
 O
 Στοιχεία μηνύματος· χρόνος διαβίβασης
 Τύπος μηνύματος
 TM
 M
 Στοιχεία μηνύματος· τύπος μηνύματος, «EXI»
 Διακριτικό κλήσεως ασυρμάτου
 RC
 M
 Στοιχεία σκάφους· διεθνές διακριτικό κλήσεως ασυρμάτου του σκάφους
 Εσωτερικός αριθμός
 Αριθ.
 IR
 M
 Στοιχεία σκάφους: αποκλειστικός αριθμός σκάφους συμβαλλόμενου μέρους ως τριψήφιος αλφαβητικός κωδικός ISO του κράτους σημαίας ακολουθούμενος από έναν αριθμό
 Εξωτερικός αριθμός νηολογίου
 XR
 O
 Στοιχεία σκάφους· πλευρικός αριθμός του σκάφους
 Ημερομηνία
 DA
 M
 Στοιχεία στίγματος· ημερομηνία καταγραφής του στίγματος UTC (ΕΕΕΕΜΜΗΗ)
 Ώρα
 TI
 M
 Στοιχεία στίγματος· ώρα καταγραφής του στίγματος UTC (ΩΩΛΛ)
 Τέλος εγγραφής
 ER
 M
 Στοιχεία συστήματος· υποδηλώνει το τέλος της καταχώρησης
 4)
 Λεπτομέρειες μορφοτύπου
 Κάθε μήνυμα διαβίβασης δεδομένων διαρθρώνεται ως εξής:
 —
 μια διπλή πλάγια κάθετος (//) και οι χαρακτήρες «SR» υποδηλώνουν την αρχή μηνύματος·
 —
 μια διπλή πλάγια κάθετος (//) και ένας κωδικός πεδίου υποδηλώνουν την έναρξη δεδομένου·
 —
 μια μονή πλάγια κάθετος (/) χωρίζει τον κωδικό πεδίου και τα δεδομένα·
 —
 τα ζεύγη δεδομένων διαχωρίζονται από κενό·
 —
 οι χαρακτήρες «ER» και μια διπλή πλάγια κάθετος (//) υποδηλώνουν το τέλος του μηνύματος.
 Όλοι οι κωδικοί πεδίων στο παρόν παράρτημα ακολουθούν τον Μορφότυπο του Βόρειου Ατλαντικού, όπως περιγράφεται στο Σύστημα Ελέγχου και Εφαρμογής της Επιτροπής Αλιείας Βορειοανατολικού Ατλαντικού (NEAFC).
 (1) Ο τύπος του μηνύματος είναι «MAN» για αναφορές που διαβιβάζονται από σκάφη με ελαττωματική συσκευή δορυφορικής παρακολούθησης.
 (2) Ισχύει μόνον εάν το σκάφος εκπέμπει σήματα POS με μειωμένη συχνότητα.
 Προσάρτημα 4
 Καθεστώς ευελιξίας όσον αφορά την πελαγική αλιεία κοκκινόψαρου μεταξύ των υδάτων της Γροιλανδίας και της NEAFC
 1. Προκειμένου να αλιεύει στο πλαίσιο του καθεστώτος ευελιξίας όσον αφορά την πελαγική αλιεία κοκκινόψαρου μεταξύ των υδάτων της Γροιλανδίας και της NEAFC, ένα σκάφος πρέπει να έχει στην κατοχή του άδεια αλιείας που έχει εκδοθεί από τις αρχές της Γροιλανδίας σύμφωνα με τις διατάξεις του κεφαλαίου ΙΙ του παραρτήματος του πρωτοκόλλου. Τόσο η αίτηση όσο και η άδεια αλιείας θα αναφέρονται σαφώς σε δραστηριότητες εκτός της αλιευτικής ζώνης της Γροιλανδίας.
 2. Πρέπει να τηρούνται όλα τα μέτρα όσον αφορά την εν λόγω αλιεία στην περιοχή διακανονισμού της NEAFC, τα οποία εγκρίνονται από αυτή.
 3. Ένα σκάφος δύναται να αλιεύει τις ποσοστώσεις κοκκινόψαρου Γροιλανδίας που του αναλογούν, μόνον εφόσον έχει εξαντλήσει το μερίδιο ποσόστωσης αλιείας κοκκινόψαρου ΕΕ NEAFC που του έχει χορηγηθεί από το κράτος σημαίας του.
 4. Ένα σκάφος δύναται να αλιεύσει από την ποσόστωση που του έχουν χορηγήσει οι αρχές της Γροιλανδίας εντός της ίδιας περιοχής NEAFC, εφόσον η ποσόστωση της NEAFC έχει αλιευθεί δυνάμει της ακόλουθης παραγράφου 5.
 5. Ένα σκάφος


text:
δύναται να αλιεύει από την ποσόστωση που του έχουν χορηγήσει οι αρχές της Γροιλανδίας εντός της περιοχής διατήρησης κοκκινόψαρου (ΠΔΚ) υπό τις προϋποθέσεις που προβλέπει η σύσταση της NEAFC σχετικά με τη διαχείριση του κοκκινόψαρου στη Θάλασσα Irminger και στα παρακείμενα ύδατα, πλην κάθε τμήματος που βρίσκεται εντός της αλιευτικής ζώνης της Ισλανδίας.
 6. Ένα σκάφος το οποίο πραγματοποιεί αλιευτική δραστηριότητα στην περιοχή διακανονισμού της NEAFC διαβιβάζει αναφορά στίγματος VMS στην NEAFC μέσω του ΚΠΑ του κράτους σημαίας του σύμφωνα με τις κανονιστικές απαιτήσεις. Κατά τη διάρκεια της αλίευσης των ποσοστώσεων που του έχουν χορηγηθεί από τις αρχές της Γροιλανδίας, εντός της ΠΔΚ της NEAFC, το ΚΠΑ του κράτους σημαίας μεριμνά ώστε τα αποτελέσματα του εντοπισμού της ωριαίας αναφοράς στίγματος VMS του σκάφους να διαβιβάζονται στο ΚΠΑ της Γροιλανδίας σχεδόν σε πραγματικό χρόνο.
 7. Ο πλοίαρχος του σκάφους, κατά την υποβολή αναφοράς προς την NEAFC και τις αρχές της Γροιλανδίας, εξασφαλίζει ότι τα αλιεύματα κοκκινόψαρου τα οποία έχουν αλιευθεί στη ζώνη διακανονισμού της NEAFC δυνάμει του καθεστώτος ευελιξίας της Γροιλανδίας προσμετρώνται ρητά ως αλιεύματα που έχουν αλιευθεί βάσει της άδειας αλιείας της Γροιλανδίας που του έχει χορηγηθεί στο πλαίσιο του καθεστώτος ευελιξίας.
 α)
 Πριν ξεκινήσει να αλιεύει βάσει της άδειας αλιείας της Γροιλανδίας, κάθε σκάφος διαβιβάζει αναφορά ΑΝΑΓΓΕΛΙΑΣ ΔΡΑΣΤΗΡΙΟΤΗΤΑΣ.
 β)
 Κατά την αλιεία βάσει άδειας που έχουν εκδώσει οι αρχές της Γροιλανδίας, διαβιβάζεται ΗΜΕΡΗΣΙΑ ΑΝΑΦΟΡΑ ΑΛΙΕΥΜΑΤΩΝ σε ημερήσια βάση, το αργότερο έως τις 23:59 ώρα UTC.
 γ)
 Κατά τη λήξη των αλιευτικών δραστηριοτήτων βάσει της ποσόστωσης που του έχει χορηγηθεί από τη Γροιλανδία, κάθε σκάφος διαβιβάζει αναφορά ΟΛΟΚΛΗΡΩΣΗΣ ΤΗΣ ΔΡΑΣΤΗΡΙΟΤΗΤΑΣ.
 Η ΑΝΑΦΟΡΑ ΑΝΑΓΓΕΛΙΑΣ ΔΡΑΣΤΗΡΙΟΤΗΤΑΣ, η ΗΜΕΡΗΣΙΑ ΑΝΑΦΟΡΑ ΑΛΙΕΥΜΑΤΩΝ και η ΑΝΑΦΟΡΑ ΑΝΑΓΓΕΛΙΑΣ ΟΛΟΚΛΗΡΩΣΗΣ ΤΗΣ ΔΡΑΣΤΗΡΙΟΤΗΤΑΣ υποβάλλονται σύμφωνα με το κεφάλαιο IV τμήμα 2 του παραρτήματος.
 8. Για τη μεγαλύτερη προστασία των περιοχών εκκόλαψης προνυμφών, οι αλιευτικές δραστηριότητες δεν ξεκινούν πριν από την ημερομηνία που προβλέπεται στη σύσταση της NEAFC σχετικά με τη διαχείριση του κοκκινόψαρου στη Θάλασσα Irminger και στα παρακείμενα ύδατα.
 9. Το κράτος σημαίας οφείλει να αναφέρει στις αρμόδιες αρχές της ΕΕ τα αλιεύματα τα οποία έχουν αλιευθεί βάσει της ποσόστωσης της Γροιλανδίας στα ύδατα της Γροιλανδίας και στην περιοχή διακανονισμού της NEAFC. Σε αυτά περιλαμβάνονται όλα τα αλιεύματα που έχουν αλιευθεί στο πλαίσιο του καθεστώτος ευελιξίας, αναφέροντας ρητά τα αλιεύματα και την αντίστοιχη άδεια αλιείας.
 10. Ύστερα από το πέρας της αλιευτικής περιόδου κάθε ΚΠΑ κράτους σημαίας διαβιβάζει στις αρχές της Γροιλανδίας στατιστικές αλιευμάτων όσον αφορά την πελαγική αλιεία κοκκινόψαρου στο πλαίσιο του παρόντος καθεστώτος ευελιξίας.


text:
 23.9.2021
 EL
 Επίσημη Εφημερίδα της Ευρωπαϊκής Ένωσης
 L 337/28
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 236/2018
 της 5ης Δεκεμβρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/1503]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής: συμφωνία για τον ΕΟΧ), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2018/782 της Επιτροπής, της 29ης Μαΐου 2018, για τον καθορισμό των μεθοδολογικών αρχών της εκτίμησης του κινδύνου και των συστάσεων για τη διαχείριση του κινδύνου που αναφέρονται στον κανονισμό (ΕΚ) αριθ. 470/2009 (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 12β [κανονισμός (ΕΕ) 2017/12 της Επιτροπής] του κεφαλαίου XIII του παραρτήματος II της συμφωνίας για τον ΕΟΧ παρεμβάλλεται το ακόλουθο σημείο:
 «12γ.
 32018 R 0782: Κανονισμός (ΕΕ) 2018/782 της Επιτροπής, της 29ης Μαΐου 2018, για τον καθορισμό των μεθοδολογικών αρχών της εκτίμησης του κινδύνου και των συστάσεων για τη διαχείριση του κινδύνου που αναφέρονται στον κανονισμό (ΕΚ) αριθ. 470/2009 (ΕΕ L 132 της 30.5.2018, σ. 5).»
 Άρθρο 2
 Το κείμενο του κανονισμού (ΕΕ) 2018/782 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις 6 Δεκεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Δεκεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda HelenSLETNES
 Οι Γραμματείς
 της Μεικτής Επιτροπής του ΕΟΧ
 Hege M.HOFF
 MikołajKARŁOWSKI
 (1) ΕΕ L 132 της 30.5.2018, σ. 5.
 (*) Δεν έχουν αναφερθεί συνταγματικές απαιτήσεις.


text:
 17.7.2014
 EL
 Επίσημη Εφημερίδα της Ευρωπαϊκής Ένωσης
 L 211/19
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 13/2014
 της 14ης Φεβρουαρίου 2014
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 723/2013 της Επιτροπής, της 26ης Ιουλίου 2013, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση εκχυλισμάτων δενδρολίβανου (Ε 392) σε ορισμένα προϊόντα κρέατος και ψαριών με χαμηλά λιπαρά (1) πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) αριθ. 724/2013 της Επιτροπής, της 26ης Ιουλίου 2013, για την τροποποίηση του κανονισμού (ΕΕ) αριθ. 231/2012 όσον αφορά τις προδιαγραφές για διάφορες πολυόλες (2) πρέπει να ενσωματωθεί στη συμφωνία για τον ΕΟΧ.
 (3)
 Ο κανονισμός (ΕΕ) αριθ. 738/2013 της Επιτροπής, της 30ής Ιουλίου 2013, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση ορισμένων προσθέτων σε απομιμήσεις ιχθυοσκευασμάτων με βάση τα φύκια (3) πρέπει να ενσωματωθεί στη συμφωνία για τον ΕΟΧ.
 (4)
 Ο κανονισμός (ΕΕ) αριθ. 739/2013 της Επιτροπής, της 30ής Ιουλίου 2013, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, όσον αφορά τη χρήση πλούσιων σε στιγμαστερόλη φυτοστερολών ως σταθεροποιητών σε αλκοολούχα κοκτέιλ έτοιμα για πάγωμα, και του παραρτήματος του κανονισμού (ΕΕ) αριθ. 231/2012 της Επιτροπής όσον αφορά τις προδιαγραφές για το πρόσθετο τροφίμων «πλούσιες σε στιγμαστερόλη φυτοστερόλες» (4) πρέπει να ενσωματωθεί στη συμφωνία για τον ΕΟΧ.
 (5)
 Η παρούσα απόφαση αφορά νομοθεσία σχετικά με είδη διατροφής. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (6)
 Το παράρτημα II της συμφωνίας για τον ΕΟΧ θα πρέπει επομένως να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XII του παραρτήματος II της συμφωνίας για τον ΕΟΧ τροποποιείται ως εξής:
 1)
 Στο σημείο 54ρκβ [κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου] προστίθενται οι ακόλουθες περιπτώσεις:
 «—
 32013 R 0723: Κανονισμός (ΕΕ) αριθ. 723/2013 της Επιτροπής της 26ης Ιουλίου 2013 (ΕΕ L 202 της 27.7.2013, σ. 8),
 —
 32013 R 0738: Κανονισμός (ΕΕ) αριθ. 738/2013 της Επιτροπής της 30ής Ιουλίου 2013 (ΕΕ L 204 της 31.7.2013, σ. 32),
 —
 32013 R 0739: Κανονισμός (ΕΕ) αριθ. 739/2013 της Επιτροπής της 30ής Ιουλίου 2013 (ΕΕ L 204 της 31.7.2013, σ. 35).».
 2)
 Στο σημείο 69 [κανονισμός (ΕΕ) αριθ. 231/2012 της Επιτροπής] προστίθενται οι ακόλουθες περιπτώσεις:
 «—
 32013 R 0724: Κανονισμός (ΕΕ) αριθ. 724/2013 της Επιτροπής της 26ης Ιουλίου 2013 (ΕΕ L 202 της


text:
27.7.2013, σ. 11),
 —
 32013 R 0739: Κανονισμός (ΕΕ) αριθ. 739/2013 της Επιτροπής της 30ής Ιουλίου 2013 (ΕΕ L 204 της 31.7.2013, σ. 35).».
 Άρθρο 2
 Τα κείμενα των κανονισμών (ΕΕ) αριθ. 723/2013, (ΕΕ) αριθ. 724/2013, (ΕΕ) αριθ. 738/2013 και (ΕΕ) 739/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 15 Φεβρουαρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (5).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 14 Φεβρουαρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 202 της 27.7.2013, σ. 8.
 (2) ΕΕ L 202 της 27.7.2013, σ. 11.
 (3) ΕΕ L 204 της 31.7.2013, σ. 32.
 (4) ΕΕ L 204 της 31.7.2013, σ. 35.
 (5) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21991A0326(04)
 Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ρουμανίας για ένα πειραματικό καθεστώς εισαγωγών (Testausschreibung) - Κοινή δήλωση
 Επίσημη Εφημερίδα αριθ. L 079 της 26/03/1991 σ. 0027 - 0029
 ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ρουμανίας για ένα περιαματικό καθεστώς εισαγωγών (Testausschreibung)Α. Επιστολή της Κοινότητας Βρυξέλλες, ... Κύριε ...,Από τις αρχές του 1980, ένα νέο καθεστώς εισαγωγών με στόχο τη μεταγενέστερη επέκταση της ελευθέρωσης (Testausschreibung) έχει θεσπιστεί από την Ομοσπονδιακή Δημοκρατία της Γερμανίας και καλύπτει τα μισά περίπου από τα βιομηχανικά προϊόντα που υπόκεινται ακόμη σε ποσοτικούς περιορισμούς (πλην των κλωστοϋφαντουργικών και των προϊόντων σιδήρου και χάλυβα). Το καθεστώς αυτό προβλέπει, σε δοκιμαστική και προσωρινή βάση, την έκδοση αδειών εισαγωγής πέραν των ορίων που θέτουν οι ποσοστώσεις.Το νέο καθεστώς έχει στόχο να επιτρέψει την επισήμανση, κατά τα προσεχή έτη, των τομέων από τους οποίους θα έπρεπε να αρθούν οι ποσοτικοί περιορισμοί στις εισαγωγές βιομηχανικών προϊόντων. Κατά την εξέταση των αποτελεσμάτων του καθεστώτος αυτού, θα ληφθεί υπόψη η ιδιαίτερη σημασία που αποδίδει η Ρουμανία στη διεύρυνση των οικονομικών σχέσεων και των συμβατικών σχέσεών της με την Κοινότητα.Στην περίπτωση που, υπό ειδικές περιστάσεις και ως αποτέλεσμα των εξαγωγών της Ρουμανίας στην Ομοσπονδιακή Δημοκρατία της Γερμανίας, η εξέλιξη της αγοράς θα καταστήσει αναγκαία την αναστολή της πρακτικής αυτής, η Ρουμανία θα ενημερωθεί αμέσως και θα διεξαχθούν σχετικές προκαταρκτικές διαβουλεύσεις εφόσον το επιθυμεί.Σας παρακαλώ να μου επιβεβαιώσετε ότι η κυβέρνησή σας συμφωνεί με τα ανωτέρω.Με εξαιρετική εκτίμηση,Εξ ονόματοςτου Συμβουλίου των Ευρωπαϊκών ΚοινοτήτωνΒ. Επιστολή της Ρουμανίας Βρυξέλλες, ... Κύριε ..., Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής:«Από τις αρχές του 1980, ένα νέο καθεστώς εισαγωγών με στόχο τη μεταγενέστερη επέκταση της ελευθέρωσης (Testausschreibung) έχει θεσπιστεί από την Ομοσπονδιακή Δημοκρατία της Γερμανίας και καλύπει τα μισά περίπου από τα βιομηχανικά προϊόντα που υπόκεινται ακόμη σε ποσοτικούς περιορισμούς (πλην των κλωστοϋφαντουργικών και των προϊόντων σιδήρου και χάλυβα). Το καθεστώς αυτό προβλέπει, σε δοκιμαστική και προσωρινή βάση, την έκδοση αδειών εισαγωγής πέραν των ορίων που θέτουν οι ποσοστώσεις.Το νέο καθεστώς έχει στόχο να επιτρέψει την επισήμανση, κατά τα προσεχή έτη, των τομέων από τους οποίους θα έπρεπε να αρθούν οι ποσοτικοί περιορισμοί στις εισαγωγές βιομηχανικών προϊόντων. Κατά την εξέταση των αποτελεσμάτων του καθεστώτος αυτού, θα ληφθεί υπόψη η ιδιαίτερη σημασία που αποδίδει η Ρουμανία στη διεύρυνση των οικονομικών σχέσεων και των συμβατικών σχέσεών της με την Κοινότητα.Στην περίπτωση που, υπό ειδικές περιστάσεις και ως αποτέλεσμα των εξαγωγών της Ρουμανίας στην Ομοσπονδιακή Δημοκρατία της Γερμανίας, η εξέλιξη της αγοράς θα καταστήσει αναγκαία την αναστολή της πρακτικής αυτής, η Ρουμανία θα ενημερωθεί αμέσως και θα διεξαχθούν σχετικές προκαταρκτικές διαβουλεύσεις εφόσον το επιθυμεί.Σας παρακαλώ να μου επιβεβαιώσετε ότι η κυβέρνησή σας συμφωνεί με τα ανωτέρω.»Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής αυτής.Με εξαιρετική εκτίμηση, Για την κυβέρνησητης ΡουμανίαςΚοίνη δήλωση σχετικά με το άρθρο 9Η Κοινότητα και η Ρουμανία συμφωνούν ότι η υποχρέωση της Κοινότητας, που περιέχεται στο


text:
 Avis juridique important
 |
 21995D0413(06)
 Απόφαση της Μεικτής Επιτροπής του ΕΟΧ αριθ. 16/95 της 24ης Φεβρουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ
 Επίσημη Εφημερίδα αριθ. L 083 της 13/04/1995 σ. 0047 - 0047
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΧ αριθ. 16/95 της 24ης Φεβρουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως το άρθρο 98, Εκτιμώντας: ότι το παράρτημα ΙΙ της συμφωνίας τροποποιήθηκε από την απόφαση αριθ. 9/95 της Μεικτής Επιτροπής ΕΟΧ της 27ης Ιανουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ (1) 7 ότι πρέπει να ενσωματωθεί στη συμφωνία η απόφαση αριθ. 94/643/ΕΚ της Επιτροπής της 12ης Σεπτεμβρίου 1994 για ανάκληση των αναγνωρίσεων που χορηγήθηκαν σε φυτοπροστατευτικά προϊόντα που περιέχουν cyhalothrine ως δραστική ουσία (2), ΑΠΟΦΑΣΙΖΕΙ: Άρθρο 1 Μετά το σημείο 12 ΣΤ [κανονισμός (ΕΚ) αριθ. 1488/94 της Επιτροπής] του κεφαλαίου XV του παραρτήματος ΙΙ της συμφωνίας προστίθεται το ακόλουθο σημείο: «12.Ζ. 394 D 0643: απόφαση 94/643/ΕΚ της Επιτροπής της 12ης Σεπτεμβρίου 1994 για ανάκληση των αναγνωρίσεων που χορηγήθηκαν σε φυτοπροστατευτικά προϊόντα που περιέχουν cyhalothrine ως δραστική ουσία (ΕΕ αριθ. L 249 της 24. 9. 1994, σ. 18).». Άρθρο 2 Τα κείμενα της απόφασης (ΕΚ) αριθ. 94/643/ΕΚ στην ισλανδική και νορβηγική γλώσσα, τα οποία προσαρτώνται στις αντίστοιχες γλώσσες της παρούσας απόφασης, είναι αυθεντικά. Άρθρο 3 Η παρούσα απόφαση αρχίζει να ισχύει την 1η Απριλίου 1995, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας. Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων. Βρυξέλλες, 24 Φεβρουαρίου 1995. Για τη Μεικτή Επιτροπή ΕΟΧ Ο Πρόεδρος G. J. L. AVERY


text:
 16.9.2010
 EL
 Επίσημη Εφημερίδα της Ευρωπαϊκής Ένωσης
 L 244/34
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 76/2010
 της 11ης Ιουνίου 2010
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση αριθ. 51/2010 της Μεικτής Επιτροπής του ΕΟΧ, της 30ής Απριλίου 2010 (1).
 (2)
 Ο κανονισμός (ΕΚ) αριθ. 1194/2009 της Επιτροπής, της 30ής Νοεμβρίου 2009, για τροποποίηση του κανονισμού (ΕΚ) αριθ. 1702/2003 για τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής (2), όπως διορθώθηκε με την ΕΕ L 58 της 9.3.2010, σ. 23, πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 66ιστ [κανονισμός (ΕΚ) αριθ. 1702/2003 της Επιτροπής] του παραρτήματος XIII της συμφωνίας προστίθεται η ακόλουθη περίπτωση:
 «—
 32009 R 1194: Κανονισμός (ΕΚ) αριθ. 1194/2009 της Επιτροπής, της 30ής Νοεμβρίου 2009 (ΕΕ L 321 της 8.12.2009, σ. 5), όπως διορθώθηκε με την ΕΕ L 58 της 9.3.2010, σ. 23.».
 Άρθρο 2
 Τα κείμενα του κανονισμού (ΕΚ) αριθ. 1194/2009, όπως διορθώθηκαν με την ΕΕ L 58 της 9.3.2010, σ. 23, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 12 Ιουνίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα για ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 11 Ιουνίου 2010.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 181 της 15.7.2010, σ. 19.
 (2) ΕΕ L 321 της 8.12.2009, σ. 5.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22002D0058
 Απόφαση της Μεικτής Επιτροπής του ΕΟΧ αριθ. 58/2002, της 31ης Μαΐου 2002, για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ
 Επίσημη Εφημερίδα αριθ. L 238 της 05/09/2002 σ. 0022 - 0023
 Απόφαση της Μεικτής Επιτροπής του ΕΟΧαριθ. 58/2002της 31ης Μαΐου 2002για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XVIII της συμφωνίας τροποποιήθηκε με την απόφαση αριθ. 39/2002 της Μεικτής Επιτροπής του ΕΟΧ, της 19ης Απριλίου 2002(1).(2) Η οδηγία 2000/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 2000, για την τροποποίηση της οδηγίας 93/104/ΕΚ του Συμβουλίου σχετικά με ορισμένα στοιχεία της οργάνωσης του χρόνου εργασίας ώστε να καλυφθούν οι τομείς και οι δραστηριότητες που εξαιρούνται από την εν λόγω οδηγία(2), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Στο σημείο 28 (οδηγία του Συμβουλίου 93/104/ΕΚ) του παραρτήματος XVIII της συμφωνίας, προστίθεται το ακόλουθο σημείο: ", όπως τροποποιήθηκε από:- 32000 L 0034: Οδηγία 2000/34/EΚ του Ευρωπαϊκού Κοινοβουλίου και του Συμβουλίου, της 22ας Ιουνίου 2000 (ΕΕ L 195 της 1.8.2000, σ. 41)."Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:"Η υποχρέωση, βάσει του άρθρου 17 παράγραφος 2 σημείο 2.4 στοιχείο α)i) για τη διαβίβαση ορισμένων κοινοποιήσεων, αιτιολογήσεων και γνωμών στο Ευρωπαϊκό Κοινοβούλιο δεν εφαρμόζεται για τα κράτη ΕΖΕΣ ή τα όργανα ΕΖΕΣ."Άρθρο 2Τα κείμενα των οδηγιών 2000/34/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει την 1η Ιουνίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 31 Μαΐου 2002.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 154 της 13.6.2002, σ. 25.(2) ΕΕ L 195 της 1.8.2000, σ. 41.(3) Έχουν αναφερθεί συνταγματικές απαιτήσεις.


text:
 Avis juridique important
 |
 21999D0209(12)
 Απόφαση αριθ. 1/1999 του Συμβουλίου Συνδέσεως ΕΚ- Τουρκίας της 5ης Ιανουαρίου 1999 όσον αφορά την καθιέρωση κοινού καθεστώτος τελειοποίησης προς επανεισαγωγή για τα κλωστοϋφαντουργικά και τα είδη ένδυσης
 Επίσημη Εφημερίδα αριθ. L 035 της 09/02/1999 σ. 0045 - 0046
 ΑΠΟΦΑΣΗ αριθ. 1/1999 ΤΟΥ ΣΥΜΒΟΥΛΙΟΥ ΣΥΝΔΕΣΕΩΣ ΕΚ-ΤΟΥΡΚΙΑΣ της 5ης Ιανουαρίου 1999 όσον αφορά την καθιέρωση κοινού καθεστώτος τελειοποίησης προς επανεισαγωγή για τα κλωστοϋφαντουργικά και τα είδη ένδυσης (1999/117/ΕΚ)ΤΟ ΣΥΜΒΟΥΛΙΟ ΣΥΝΔΕΣΕΩΣ ΕΚ-ΤΟΥΡΚΙΑΣ,Έχοντας υπόψη:τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας (1),την απόφαση αριθ. 1/95 του Συμβουλίου Συνδέσεως ΕΚ-Τουρκίας, της 22ας Δεκεμβρίου 1995, για την εφαρμογή της οριστικής φάσης της τελωνειακής ένωσης (2),Εκτιμώντας:ότι, κατ' εφαρμογή του άρθρου 12, παράγραφος 1, όγδοη περίπτωση της απόφασης αριθ. 1/95, η Τουρκία εφήρμοσε διατάξεις για την καθιέρωση καθεστώτος τελειοποίησης προς επανεισαγωγή για τα κλωστοϋφαντουργικά και τα είδη ένδυσης, αποκαλούμενο εφεξής «οικονομικό καθεστώς τελειοποίησης προς επανεισαγωγή» 7 ότι το καθεστώς αυτό μπορεί να εφαρμοστεί, από πλευράς Κοινότητας, όταν εμπορεύματα σε ελεύθερη κυκλοφορία, καταγωγής Κοινότητας, εξάγονται προσωρινά προς τρίτη χώρα ενόψει της επανεισαγωγής τους στην Κοινότητα υπό μορφή παράγωγων προϊόντων και, από πλευράς Τουρκίας, όταν εμπορεύματα σε ελεύθερη κυκλοφορία, καταγωγής Τουρκίας, εξάγονται προσωρινά προς τρίτη χώρα ενόψει της επανεισαγωγής τους στην Τουρκία υπό μορφή παράγωγων προϊόντων 7ότι θα πρέπει να θεσπιστούν μέτρα ώστε, αφενός, τα παράγωγα προϊόντα να μπορούν να επανεισαχθούν, στην τελωνειακή ένωση, σε μέρος άλλο από αυτό από το οποίο είχαν εξαχθεί τα εμπορεύματα για να υποβληθούν σε μεταποίηση σε τρίτη χώρα, στο πλαίσιο του οικονομικού καθεστώτος τελειοποίησης προς επανεισαγωγή και, αφετέρου, εμπορεύματα σε ελεύθερη κυκλοφορία, καταγωγής ενός μέρους της τελωνειακής ένωσης που προορίζονται να μεταποιηθούν σε τρίτη χώρα, να μπορούν να υπαχθούν στο οικονομικό καθεστώς τελειοποίησης προς επανεισαγωγή στο άλλο μέρος της τελωνειακής ένωσης 7 ότι τα μέτρα αυτά πρέπει να βασίζονται στο οικονομικό καθεστώς τελειοποίησης προς επανεισαγωγή που ισχύει ήδη και στα δύο μέρη της τελωνειακής ένωσης 7ότι θα πρέπει να διενεργηθεί αξιολόγηση, δύο έτη μετά την έναρξη ισχύος της παρούσας απόφασης, προκειμένου να προσδιοριστεί ο τρόπος λειτουργίας του οικονομικού καθεστώτος τελειοποίησης προς επανεισαγωγή 7 ότι το εν λόγω καθεστώς οφείλει να προσαρμοστεί σε περίπτωση που διαπιστωθούν απάτες ή διαταραχές στην αγορά κλωστοϋφαντουργικών 7ότι τα εν λόγω μέτρα θα πρέπει, κατά προτίμηση, να ανταποκρίνονται σε ενδεχόμενες μελλοντικές ανάγκες του οικονομικού καθεστώτος τελειοποίησης προς επανεισαγωγή 7 ότι θα πρέπει συνεπώς να έχουν γενικό χαρακτήρα,ΑΠΟΦΑΣΙΖΕΙ:Άρθρο 11. Η παρούσα απόφαση αποσκοπεί στη θέσπιση μέτρων τα οποία προβλέπουν πράξεις στο πλαίσιο οικονομικού καθεστώτος τελειοποίησης προς επανεισαγωγή, οι οποίες αφορούν και τα δύο μέρη της τελωνειακής ένωσης. Οι εν λόγω πράξεις είναι οι διενεργούμενες στο πλαίσιο του οικονομικού καθεστώτος τελειοποίησης προς επανεισαγωγή, το οποίο βασίζεται στα εξής νομικά κείμενα:- για την Κοινότητα, κανονισμός (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων, καταγωγής τρίτων χωρών (3), κανονισμός (ΕΚ) αριθ. 517/97 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς


text: κανόνες εισαγωγής (4), και κανονισμός (ΕΚ) αριθ. 3036/94 του Συμβουλίου, της 8ης Δεκεμβρίου 1994, για τη θέσπιση οικονομικού καθεστώτος παθητικής τελειοποίησης που εφαρμόζεται σε ορισμένα κλωστοϋφαντουργικά προϊόντα και ενδύματα που επανεισάγονται στην Κοινότητα μετά από κατεργασία ή μεταποίηση σε ορισμένες τρίτες χώρες (5),- για την Τουρκία διάταγμα αριθ. 95/6815 της 30ής Απριλίου 1995 σχετικά με μέτρα εποπτείας και διασφάλισης για τις εισαγωγές ορισμένων κλωστοϋφαντουργικών προϊόντων, διάταγμα αριθ. 95/6816 της 30ής Απριλίου 1995 σχετικά με μέτρα εποπτείας και διασφάλισης για τις εισαγωγές κλωστοϋφαντουργικών προϊόντων από ορισμένες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς, διάταγμα αριθ. 96/8703 της 27ης Σεπτεμβρίου 1996 σχετικά με την καθιέρωση οικονομικού καθεστώτος παθητικής τελειοποίησης που ισχύει για ορισμένα κλωστοϋφαντουργικά και είδη ένδυσης, τα οποία επανεισάγονται στην Τουρκία μετά από κατεργασία σε ορισμένες τρίτες χώρες.2. Για τους σκοπούς της παρούσας απόφασης:- ως «μέρος της τελωνειακής ένωσης», νοείται η Ευρωπαϊκή Κοινότητα ή η Τουρκία, ανάλογα με την περίπτωση,- οι λοιποί όροι καθορίζονται, mutatis mutandis, στις νομοθετικές πράξεις που αναφέρονται στην παράγραφο 1.Άρθρο 21. Όταν, βάσει των νομοθετικών πράξεων που αναφέρονται στο άρθρο 1 παράγραφος 1, το οικονομικό καθεστώς τελειοποίησης προς επανεισαγωγή εφαρμόζεται σε ένα μέρος της τελωνειακής ένωσης, τα παράγωγα προϊόντα μπορούν να εισάγονται στο άλλο μέρος της τελωνειακής ένωσης, σύμφωνα με τους όρους του εν λόγω καθεστώτος.2. Τα εμπορεύματα για τα οποία επιτρέπεται το οικονομικό καθεστώς τελειοποίησης προς επανεισαγωγή σε ένα μέρος της τελωνειακής ένωσης, βάσει των νομοθετικών κειμένων που αναφέρονται στο άρθρο 1 παράγραφος 1, κατάγονται από μέρος της τελωνειακής ένωσης, υπό την επιφύλαξη των παρεκκλίσεων που χορηγούνται σύμφωνα με τον κανονισμό (ΕΚ) αριθ. 3036/94 και την αντίστοιχη τουρκική νομοθετική πράξη.Άρθρο 3Βάσει έκθεσης που συντάσσει η επιτροπή τελωνειακής συνεργασίας ΕΚ-Τουρκίας που συστάθηκε με την απόφαση αριθ. 2/69 του Συμβουλίου Συνδέσεως ΕΚ-Τουρκίας, το Συμβούλιο Συνδέσεως ΕΚ-Τουρκίας πραγματοποιεί, κάθε δύο έτη από την έναρξη ισχύος της παρούσας απόφασης, αξιολόγηση του οικονομικού καθεστώτος τελειοποίησης προς επανεισαγωγή, που καθιερώνεται με την παρούσα απόφαση, και λαμβάνει, εν ανάγκη, μέτρα για να θεραπεύσει τις ενδεχόμενες δυσλειτουργίες.Άρθρο 4Η επιτροπή τελωνειακής συνεργασίας ΕΚ-Τουρκίας καθορίζει τα κατάλληλα μέτρα για την εφαρμογή της παρούσας απόφασης.Άρθρο 5Η παρούσα απόφαση αρχίζει να ισχύει την 1η Ιανουαρίου 1999.Βρυξέλλες, 5 Ιανουαρίου 1999.Για το Συμβούλιο Συνδέσεως ΕΚ-ΤουρκίαςΟ ΠρόεδροςJ. FISCHER(1) ΕΕ 217 της 29.12.1964, σ. 3687/64.(2) ΕΕ L 35 της 13.2.1996, σ. 1.(3) ΕΕ L 275 της 8.11.1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1053/98 (ΕΕ L 151 της 21.5.1998, σ. 10).(4) ΕΕ L 67 της 10.3.1994, σ. 1 7 κανονισμός που τροποποιήθηκε από τον κανονισμό (ΕΚ) αριθ. 1457/97 (ΕΕ L 199 της 26.7.1997, σ. 6).(5) ΕΕ L 322 της 15.12.1994, σ. 1.


text:
 3.10.2019
 EL
 Επίσημη Εφημερίδα της Ευρωπαϊκής Ένωσης
 L 254/63
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 246/2017
 της 15ης Δεκεμβρίου 2017
 για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2019/1652]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση (ΕΕ) 2017/1442 της Επιτροπής, της 31ης Ιουλίου 2017, για τον καθορισμό των συμπερασμάτων για τις βέλτιστες διαθέσιμες τεχνικές (ΒΔΤ) βάσει της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου όσον αφορά μεγάλες μονάδες καύσης (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα XX της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 1στιστ [εκτελεστική απόφαση (ΕΕ) 2017/902 της Επιτροπής] του παραρτήματος XX της συμφωνίας για τον ΕΟΧ παρεμβάλλεται το ακόλουθο σημείο:
 «1στιζ.
 32017 D 1442: Εκτελεστική απόφαση (ΕΕ) 2017/1442 της Επιτροπής, της 31ης Ιουλίου 2017, για τον καθορισμό των συμπερασμάτων για τις βέλτιστες διαθέσιμες τεχνικές (ΒΔΤ) βάσει της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου όσον αφορά μεγάλες μονάδες καύσης (EE L 212 της 17.8.2017, σ. 1).»
 Άρθρο 2
 Τα κείμενα της εκτελεστικής απόφασης (ΕΕ) 2017/1442 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 16 Δεκεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 15 Δεκεμβρίου 2017.
 Για τη Μεικτή Επιτροπή του ΕΟΧ
 Η Πρόεδρος
 Sabine MONAUNI
 (1) ΕΕ L 212 της 17.8.2017, σ. 1.
 (*1) Δεν έχουν αναφερθεί συνταγματικές απαιτήσεις.


text:
 7.1.2012
 EL
 Επίσημη Εφημερίδα της Ευρωπαϊκής Ένωσης
 L 4/17
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημοσίου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Τροποποιήσεις του 2010 του κανονισμού αριθ. 4 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις για την έγκριση διατάξεων για το φωτισμό της οπίσθιας πινακίδας κυκλοφορίας των μηχανοκίνητων οχημάτων και των ρυμουλκουμένων τους
 Τροποποιήσεις του κανονισμού αριθ. 4 που δημοσιεύθηκαν στην ΕΕ L 31 της 31.1.2009, σ. 35.
 Ενσωματώνει:
 Συμπλήρωμα 15 στην αρχική έκδοση του κανονισμού — Ημερομηνία έναρξης ισχύος: 9 Δεκεμβρίου 2010
 Τροποποιήσεις στο κυρίως κείμενο του κανονισμού
 Προστίθεται μια νέα παράγραφος 5.5.3 ως εξής:
 «5.5.3.
 Τα δομοστοιχεία φωτεινής πηγής είναι σχεδιασμένα έτσι ώστε ανεξάρτητα από τη χρήση εργαλείου(-ων) να μην μπορούν να αντικαθίστανται μηχανικά από κάποια αντικαταστάσιμη εγκεκριμένη φωτεινή πηγή.»


text:
 7.9.2006
 EL
 Επίσημη Εφημερίδα της Ευρωπαϊκής Ένωσης
 L 245/16
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX αριθ. 65/2006
 της 2ας Ιουνίου 2006
 για την τροποποίηση του παραρτήματος ΧΙΙΙ (Μεταφορές) της συμφωνίας για τον ΕΟΧ
 Η ΜΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. 35/2006, της 10ης Μαρτίου 2006 (1).
 (2)
 Η οδηγία 2005/65/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την ενίσχυση της ασφαλείας των λιμένων (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Μετά το σημείο 56ιθ (οδηγία 2005/45/ΕΚ του Ευρωπαϊκού Κοινοβουλίου και του Συμβουλίου) του παραρτήματος ΧΙΙΙ της συμφωνίας παρεμβάλλεται το ακόλουθο σημείο:
 «56κ.
 32005 L 0065: Οδηγία 2005/65/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005 σχε»
 Άρθρο 2
 Τα κείμενα της οδηγίας 2005/65/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 3 Ιουνίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 2 Ιουνίου 2006.
 Για τη Μικτή Επιτροπή του ΕΟΧ
 Ο Πρόεδρος
 R. WRIGHT
 (1) ΕΕ L 147 της 1.6.2006, σ. 53.
 (2) ΕΕ L 310 της 25.11.2005, σ. 28.
 (3) Έχουν αναφερθεί συνταγματικές απαιτήσεις.


text:
 21.10.2010
 EL
 Επίσημη Εφημερίδα της Ευρωπαϊκής Ένωσης
 L 277/38
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 84/2010
 της 2ας Ιουλίου 2010
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 48/2010 της 30ής Απριλίου 2010 (1).
 (2)
 Η οδηγία 2009/164/ΕΕ της Επιτροπής, της 22ας Δεκεμβρίου 2009, για την τροποποίηση, με σκοπό την προσαρμογή των παραρτημάτων ΙΙ και ΙΙΙ στην τεχνική πρόοδο, της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 1 (Οδηγία 76/768/ΕΟΚ του Συμβουλίου) του κεφαλαίου XVI του παραρτήματος ΙΙ της συμφωνίας προστίθεται η ακόλουθη περίπτωση:
 «—
 32009 L 0164: Οδηγία 2009/164/ΕΕ της Επιτροπής της 22ας Δεκεμβρίου 2009 (ΕΕ L 344 της 23.12.2009, σ. 41)».
 Άρθρο 2
 Τα κείμενα της οδηγίας 2009/164/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 3η Ιουλίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 2 Ιουλίου 2010.
 Για τη Μεικτή Επιτροπή του ΕΟΧ
 Ο Πρόεδρος
 Stefán Haukur JÓHANNESSON
 (1) ΕΕ L 181 της 15.7.2010, σ. 16.
 (2) ΕΕ L 344 της 23.12.2009, σ. 41.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21990A0329(01)
 Σύναψη πρωτοκόλλου χρηματικής και τεχνικής συνεργασίας μεταξύ της Ευρωπαϊκής Κοινότητας και της Κυπριακής Δημοκρατίας
 Επίσημη Εφημερίδα αριθ. L 082 της 29/03/1990 σ. 0033
 *****ΠΡΩΤΟΚΟΛΛΟ χρηματοδοτικής και τεχνικής συνεργασίας μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, αφενός, και Η ΚΥΒΕΡΝΗΣΗ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ, αφετέρου, ΕΠΙΘΥΜΩΝΤΑΣ να προωθήσουν την ανάπτυξη της κυπριακής οικονομίας και την επιδίωξη των στόχων της συμφωνίας συνδέσεως της Ευρωπαϊκής Οικονομικής Κοινότητας και της Κυπριακής Δημοκρατίας, ΕΧΟΝΤΑΣ ΥΠΟΨΗ τη δήλωση της Ευρωπαϊκής Οικονομικής Κοινότητας για το τρίτο χρηματοδοτικό πρωτόκολλο, που περιλαμβάνεται στην τελική πράξη που προσαρτάται στο πρωτόκολλο για τον καθορισμό των όρων και των προϋποθέσεων για την εφαρμογή του δευτέρου σταδίου της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας και για την προσαρμογή ορισμένων διατάξεων της συμφωνίας, λαμβάνοντας υπόψη τις νέες σχέσεις που δημιουργήθηκαν μεταξύ της Κοινότητας και της Κύπρου όπως αυτές προκύπτουν από το εν λόγω πρωτόκολλο, ΑΠΟΦΑΣΙΣΑΝ να συνάψουν το παρόν πρωτόκολλο και όρισαν για το σκοπό αυτό ως πληρεξούσιους: ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ: τον κύριο Jean VIDAL Πρέσβυ, Μόνιμο Αντιπρόσωπο της Γαλλικής Δημοκρατίας, Πρόεδρο της Επιτροπής των Μονίμων Αντιπροσώπων, τον κύριο Eberhard RHEIN ασκούντα καθήκοντα Γενικού Διευθυντού, υπεύθυνο για τις σχέσεις Βορρά-Νότου στη Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων, Η ΚΥΒΕΡΝΗΣΗ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ: τον κύριο Νίκο ΑΓΑΘΟΚΛΕΟΥΣ πληρεξούσιο Υπουργό Μόνιμο Αντιπρόσωπο στην Ευρωπαϊκή Οικονομική Κοινότητα, Αρχηγό της Αποστολής της Κυπριακής Δημοκρατίας, οι οποίοι, μετά την ανταλλαγή των πληρεξουσίων εγγράφων τους που βρέθηκαν εντάξει, ΣΥΜΦΩΝΗΣΑΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ: Άρθρο 1 Στο πλαίσιο της χρηματοδοτικής και τεχνικής συνεργασίας που προβλέπει η συμφωνία συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας, η Κοινότητα συμμετέχει, υπό τους όρους που ορίζει το παρόν πρωτόκολλο, στη χρηματοδότηση σχεδίων τα οποία αποβλέπουν στην οικονομική και κοινωνική ανάπτυξη της Κύπρου με ειδική έμφαση στους παραγωγικούς τομείς της κυπριακής οικονομίας, κατά τρόπο που να διευκολύνει την προσαρμογή τους στις νέες συνθήκες ανταγωνισμού. Άρθρο 2 1. Για τους σκοπούς του άρθρου 1 και για χρονική περίοδο που λήγει στις 31 Δεκεμβρίου 1993, είναι δυνατόν να δεσμευθεί συνολικό ποσό 62 εκατομμυρίων Ecu, που κατανέμεται ως ακολούθως: α) 44 εκατομμύρια Ecu υπό μορφή δανείων της Ευρωπαϊκής Τράπεζας Επενδύσεων, που στη συνέχεια ονομάζεται «η Τράπεζα», τα οποία χορηγούνται από τους ίδιους πόρους της· β) 13 εκατομμύρια Ecu από τους πόρους του προϋπολογισμού της Κοινότητας, υπό μορφή μη επιστρεπτέων ενισχύσεων· γ) 5 εκατομμύρια Ecu από τους πόρους του προϋπολογισμού της Κοινότητας, υπό μορφή συνεισφορών για τη δημιουργία επιχειρηματικών κεφαλαίων. 2. Τα δάνεια που αναφέρονται στην παράγραφο 1 στοιχείο α) συνοδεύονται από επιδοτήσεις επιτοκίου ύψους 1,5 %, χρηματοδοτούμενες από τα κεφάλαια που αναφέρονται στην παράγραφο 1 στοιχείο β). 3. Τα επιχειρηματικά κεφάλαια που αναφέρονται στην παράγραφο 1 στοιχείο γ) συμβάλλουν στους στόχους και τις δράσεις συνεργασίας που ορίζονται στο άρθρο 3 και, ειδικότερα, σε εκείνους που αναφέρονται στην παράγραφο 2 πρώτη περίπτωση του άρθρου αυτού. Τα κεφάλαια αυτά χρησιμοποιούνται κατά προτεραιότητα για τη διάθεση ιδίων ή εξομοιουμένων με ίδια κεφαλαίων σε κυπριακές ιδιωτικές, καθώς και δημόσιες


text: επιχειρήσεις ή επιχειρήσεις με δημόσια συμμετοχή, και κατά προτίμηση σε αυτές στις οποίες συμμετέχουν φυσικά ή νομικά πρόσωπα από τα κράτη μέλη της Κοινότητας. Θα μπορούν επίσης να χρησιμοποιούνται με τους ίδιους όρους, για τη χρηματοδότηση ειδικών μελετών για την προετοιμασία και την εκπόνηση σχεδίων των επιχειρήσεων αυτών, καθώς και τη βοήθεια προς αυτές κατά την αρχική περίοδο λειτουργίας τους. Τα κεφάλαια αυτά, που χορηγεί και διαχειρίζεται η Τράπεζα, μπορούν να λάβουν τη μορφή: α) εξαρτημένων δανείων, των οποίων η εξόφληση και, ενδεχομένως, η πληρωμή των τόκων γίνονται μόνο μετά την ικανοποίηση των άλλων τραπεζικών απαιτήσεων· β) δανείων υπό όρους, των οποίων η εξόφληση ή η διάρκεια εξαρτώνται από την πλήρωση προϋποθέσεων που καθορίζονται τη στιγμή της χορήγησης του δανείου· γ) προσωρινών συμμετοχών μειοψηφίας, εξ ονόματος της Κοινότητας, στο κεφάλαιο επιχειρήσεων εγκατεστημένων στην Κύπρο · δ) χρηματοδοτήσεων συμμετοχών, υπό μορφή δανείων υπό όρους, χορηγουμένων στην Κύπρο ή, με τη συμφωνία της κυπριακής κυβέρνησης, σε κυπριακές επιχειρήσεις, είτε απευθείας, είτε μέσω κυπριακών χρηματοπιστωτικών οργανισμών. Άρθρο 3 1. Το συνολικό ποσό που ορίζει το άρθρο 2 χρησιμοποιείται κατά προτεραιότητα για τη χρηματοδότηση ή τη συμμετοχή στη χρηματοδότηση σχεδίων ή ενεργειών συνεργασίας οι οποίες έχουν ως στόχο την ενίσχυση, προς το κοινό συμφέρον, των οικονομικών σχέσεων ανάμεσα στην Κοινότητα και την Κύπρο, με την ανάπτυξη της συνεργασίας στο βιομηχανικό τομέα και γεωργικό τομέα και τους τομείς της κατάρτισης και έρευνας, της τεχνολογίας, του εμπορίου και της παροχής υπηρεσιών, ούτως ώστε να αναδιαρθρωθεί και να εκσυγχρονισθεί η κυπριακή οικονομία και να αυξηθεί η ανταγωνιστικότητά της. Είναι επίσης δυνατόν να χρηματοδοτούνται έργα οικονομικής υποδομής συμπληρωματικά των ανωτέρω ενεργειών συνεργασίας. 2. Από τα σχέδια και τις ενέργειες που είναι δυνατόν να χρηματοδοτηθούν προτιμούνται εκείνα που έχουν στόχο: - στο βιομηχανικό και γεωργικό τομέα και τον τομέα της παροχής υπηρεσιών, την ενθάρρυνση κοινών ενεργειών μεταξύ επιχειρήσεων των κρατών μελών της Κοινότητας και της Κυπριακής Δημοκρατίας, τις άμεσες επαφές, την ανταλλαγή πληροφοριών, την προώθηση των επενδύσεων και τη ροή ιδιωτικών κεφαλαίων, τη στήριξη των μικρομεσαίων επιχειρήσεων, συμπεριλαμβανομένων των βιοτεχνιών, για τη δημιουργία θέσεων απασχόλησης, - στον τομέα της επιστήμης και της τεχνολογίας, την επέκταση της δυνατότητας κατάρτισης και έρευνας στην Κύπρο και τη δημιουργία ή την ανάπτυξη σχέσεων ανάμεσα σε εκπαιδευτικά και ερευνητικά ιδρύματα στην Κύπρο και την Ευρώπη, ιδιωτικά και δημόσια, - στον τομέα του εμπορίου, τη διαφοροποίηση και την προώθηση των εξαγωγών, καθώς και την οργάνωση επαφών ανάμεσα σε επιχειρήσεις της Κύπρου και των κρατών μελών της Κοινότητας, - στους προαναφερθέντες τομείς με προτεραιότητα, ενέργειες πρακτικής κατάρτισης που συνδέονται με σχέδια ή ενέργειες σε επιχειρήσεις και ερευνητικά ιδρύματα. 3. Οι χρηματοδοτικές συνεισφορές της Κοινότητας αποβλέπουν στην κάλυψη των εσωτερικών δαπανών που απαιτούνται για την υλοποίηση των εγκεκριμένων σχεδίων ή ενεργειών (συμπεριλαμβανομένων των εξόδων μελετών, παροχής τεχνικών συμβουλών και τεχνικής βοήθειας). Δεν μπορούν να χρησιμοποιηθούν για να καλύψουν τις τρέχουσες διοικητικές δαπάνες ή έξοδα συντήρησης και λειτουργίας. Άρθρο 4 1. Τα μεγάλα επενδυτικά σχέδια μπορούν να επιλεγούν για χρηματοδότηση είτε από δάνεια της Τράπεζας που συνοδεύονται από επιδοτήσεις επιτοκίου με τους όρους που προβλέπει το άρθρο 2


text: παράγραφος 2, ή από επιχειρηματικά κεφάλαια, ή από μη επιστρεπτέες ενισχύσεις, ή με συνδυασμό αυτών των μέσων. 2. Οι ενέργειες τεχνικής και οικονομικής συνεργασίας χρηματοδοτούνται κατά κανόνα υπό μορφή μη επιστρεπτέων ενισχύσεων. Άρθρο 5 1. Τα ποσά που θα δεσμεύονται κάθε έτος πρέπει κατά το δυνατόν να κατανέμονται ομαλά καθ' όλη τη διάρκεια εφαρμογής του παρόντος πρωτοκόλλου. 2. Το υπόλοιπο που δεν θα έχει ενδεχομένως δεσμευθεί έως το τέλος της περιόδου που αναφέρει το άρθρο 2 παράγραφος 1 θα χρησιμοποιηθεί μέχρις ότου εξαντληθεί σύμφωνα με τους όρους που προβλέπει το παρόν πρωτόκολλο. Άρθρο 6 1. Τα δάνεια που χορηγεί η Τράπεζα από τους ίδιους πόρους της χορηγούνται σύμφωνα με τους τρόπους, τους όρους και τις διαδικασίες που προβλέπει το καταστατικό της. Η διάρκεια των δανείων βασίζεται στα οικονομικά και χρηματοπιστωτικά χαρακτηριστικά των σχεδίων για τα οποία προορίζονται τα δάνεια αυτά και αφού ληφθούν επίσης υπόψη οι όροι που επικρατούν στις κεφαλαιαγορές στις οποίες η Τράπεζα προμηθεύεται τους πόρους της. Το επιτόκιο καθορίζεται σύμφωνα με την πρακτική της Τράπεζας κατά τη στιγμή της υπογραφής κάθε σύμβασης δανείου, με την επιφύλαξη της επιδότησης επιτοκίου που προβλέπει το άρθρο 2 παράγραφος 2. 2. Οι όροι και οι τρόποι της καταβολής των συνεισφορών για τη δημιουργία επιχειρηματικών κεφαλαίων ορίζονται κατά περίπτωση. 3. Η Επιτροπή χορηγεί τις ενισχύσεις που χρηματοδοτούνται από τους πόρους του προϋπολογισμού της Κοινότητας και είναι αρμόδια για τη διαχείρισή τους· εξαιρούνται οι ενισχύσεις που προορίζονται για τις επιδοτήσεις επιτοκίων των δανείων της Τράπεζας και οι ενισχύσεις που προορίζονται για τη δημιουργία επιχειρηματικών κεφαλαίων. 4. Τα κεφάλαια που αναφέρονται στο άρθρο 2 είναι δυνατόν να χορηγούνται μέσω του κυπριακού κράτους ή των ενδεδειγμένων κυπριακών οργανισμών, υπό τον όρο ότι διαθέτουν τα κεφάλαια στους δικαιούχους με τους όρους που αποφασίζονται σε συμφωνία με την Κοινότητα και με βάση τα οικονομικά και χρηματοπιστωτικά χαρακτηριστικά των σχεδίων και των ενεργειών για τα οποία προορίζονται. Άρθρο 7 Η συνδρομή της Κοινότητας κατά την εκτέλεση ορισμένων σχεδίων μπορεί, σε συμφωνία με την Κύπρο, να λάβει τη μορφή συγχρηματοδότησης, στην οποία συμμετέχουν επίσης οι πιστωτικοί και αναπτυξιακοί οργανισμοί και ιδρύματα της Κύπρου, των κρατών μελών, ή τρίτων χωρών ή διεθνείς χρηματοπιστωτικοί οργανισμοί. Άρθρο 8 Δικαιούχοι της χρηματοδοτικής και τεχνικής συνεργασίας μπορούν να είναι: α) γενικά: - το κυπριακό κράτος· β) με τη σύμφωνη γνώμη της κυπριακής κυβέρνησης, για τα σχέδια ή ενέργειες που έχει εγκρίνει η ίδια: - οι δημόσιοι οργανισμοί της Κύπρου που είναι αρμόδιοι για την ανάπτυξη, - οι ιδιωτικοί φορείς της Κύπρου που συμβάλλουν στην οικονομική και κοινωνική ανάπτυξη, - οι επιχειρήσεις που ασκούν τη δραστηριότητά τους σύμφωνα με τις μεθόδους βιομηχανικής και εμπορικής διαχείρισης και αποτελούν νομικά πρόσωπα κατά την έννοια του άρθρου 12, - οι ενώσεις παραγωγών που είναι υπήκοοι της Κύπρου ή, σε περίπτωση που δεν υπάρχουν παρόμοιες ενώσεις και κατ' εξαίρεση, οι ίδιοι οι παραγωγοί, - οι υπότροφοι και ασκούμενοι που στέλλονται από την Κύπρο στο πλαίσιο των ενεργειών κατάρτισης που αναφέρονται στο άρθρο 3. Άρθρο 9 1. Για την άριστη χρησιμοποίηση των μέσων που προβλέπει το παρόν πρωτόκολλο και για